cyanic-selkie/wikianc huggingface dataset:
ചമ്പ (സാമ്രാജ്യം)
ചരിത്രം
ചമ്പ സാമ്രാജ്യത്ത്ന്റെ സ്വാധീനം വർദ്ധിച്ചുവരുന്നത് സമീപരാജ്യങ്ങൾ (ശ്രീവിജയ സാമ്രാജ്യം ) അവരെ ശത്രുക്കളായി കരുതാനിടയാക്കി. ക്രിസ്തുവർഷം 767-ൽ ടോങ്കിൻ തീരം ജാവനീസ് സാമ്രാജ്യത്തിന്റെ കപ്പലുകളും കുൻലുൻ കടൽക്കൊള്ളക്കാരും ആക്രമിച്ചു. പിന്നീട് 774, 787 എന്നീ വർഷങ്ങളിലും ചമ്പയുടെ നേരെ ആക്രമണം ഉണ്ടായി.
തകർച്ച
1471-ലെ ചാം-വിയറ്റ്നാമീസ് യുദ്ധത്തിൽ വലിയ നാശനഷ്ടങ്ങളുണ്ടായി, ഒരു ലക്ഷത്തി ഇരുപതിനായിരത്തോളം ആളുകൾ വധിക്കപ്പെടുകയോ തടവിലാക്കപ്പേടുകയോ ചെയ്തു, പലരും കമ്പോഡിയയിലേക്ക് രക്ഷപ്പെട്ടു.
മെഹെർ വിജി
മെഹെർ വിജി (ജനനം വൈശാലി സഹ്ദേവ്, 22 സെപ്തംബർ 1986) ഇന്ത്യൻ ചലച്ചിത്രം, ടെലിവിഷൻ എന്നീ രംഗങ്ങളിലെ അഭിനേത്രിയാണ്. 2017-ലെ സീക്രട്ട് സൂപ്പർസ്റ്റാർ എന്ന ചലച്ചിത്രത്തിന് ഫിലിം ഫെയറിന്റെ ഏറ്റവും നല്ല സഹനടിക്കുള്ള അവാർഡ് നേടിയിട്ടുണ്ട്. കൂടാതെ ഈ ചിത്രത്തിന് സ്റ്റാർ സ്ക്രീൻ അവാർഡ്, സീ സൈൻ അവാർഡ് എന്നിവയും ലഭിച്ചിട്ടുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:ഹിന്ദി ചലച്ചിത്രനടിമാർ വർഗ്ഗം:ഇന്ത്യൻ ചലച്ചിത്ര നടിമാർ
കൃഷ്ണപ്പൂ
പശ്ചിമഘട്ടതദ്ദേശവാസിയായ ഒരു ഏകവർഷ ഇരപിടിയൻ ചെടിയാണ് പാറപ്പൂ എന്നും അറിയപ്പെടുന്ന കൃഷ്ണപ്പൂ. . ഉത്തരകേരളത്തിലും ദക്ഷിണകർണ്ണാടകത്തിലും ഒരു ചെറിയ പ്രദേശത്ത് മാത്രമേ ഈ ചെടിയെ കാണാറുള്ളൂ. കാസറഗോഡ് ജില്ലയിലെ ഭീമനടി, പെരിയ, മുള്ളേരിയ എന്നിവിടങ്ങളിൽ ഈ ചെടിയെ ധാരാളമായി കാണുന്നുണ്ട്. പക്ഷേ ഈ സ്ഥലങ്ങൾ അതിവേഗം നഗരവൽക്കരിക്കപ്പെടുന്നതിനാൽ ഈ ചെടിക്ക് അത് ഭീഷണിയാണ്. അതിവേഗമുള്ള ആവാസവ്യവസ്ഥയുടെ നാശത്താൽ വംശനാശ ഭീഷണി നേരിടുന്ന ഒരു ചെടിയാണ് കൃഷ്ണപ്പൂ. ചെങ്കൽപ്പാറകളിൽ നനവുള്ള ഇടങ്ങളിലും വെള്ളം കെട്ടിനിൽക്കുന്ന ഇടങ്ങളിലുമാണ് കൃഷ്ണപ്പൂ ഉണ്ടാകാറുള്ളത്. ആഗസ്ത്, സെപ്തംബർ മാസങ്ങളിൽ പൂക്കളുണ്ടാവുന്ന സമയത്ത് വയലറ്റ് പരവതാനി വിരിച്ചതുപോലെയാവും ഉണ്ടാവുക. കൃഷ്ണപ്പൂവിന്റെ സംരക്ഷണത്തിന് ഇതുവരെ യാതൊരു നടപടിയും ഉണ്ടായിട്ടില്ല.
പുറത്തേക്കുള്ള കണ്ണികൾ
വർഗ്ഗം:വംശനാശം നേരിടുന്ന സസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കീടഭോജിസസ്യങ്ങൾ വർഗ്ഗം:ലെന്റിബുലറിയേസീ
ഡി.ഡി.സി. അനുസരിച്ചുള്ള പ്രധാന വിഷയങ്ങളുടെ പട്ടിക
അവലംബം
വർഗ്ഗം:പട്ടികകൾ വർഗ്ഗം:ഗ്രന്ഥാലയശാസ്ത്രം
സ്യൂ റോൾഫ്
ഗ്രേറ്റ് ബ്രിട്ടനിൽ നിന്നുള്ള ഒരു മുൻ ഫ്രീസ്റ്റൈലും മെഡ്‌ലി നീന്തൽ താരവുമാണ് സൂസൻ റോൾഫ് (ജനനം: 15 മെയ് 1978). 2000-ലെ സമ്മർ ഒളിമ്പിക്സിലും പങ്കെടുത്തിരുന്നു.
നീന്തൽ ജീവിതം
1990 കളിൽ ബ്രിട്ടീഷ് വനിതാ നീന്തലിൽ ആധിപത്യം പുലർത്തിയ താരങ്ങളിലൊന്നാണ് റോൾഫ്. അവരുടെ കോമൺ‌വെൽത്ത് ഗെയിംസ് മെഡലിൽ മൂന്ന് സ്വർണം, ഒരു വെള്ളി, രണ്ട് വെങ്കലം എന്നിവ ഉൾപ്പെടുന്നു. കാനഡയിലെ വിക്ടോറിയയിൽ നടന്ന 1994-ലെ കോമൺ‌വെൽത്ത് ഗെയിംസിൽ 4 x 100 മീറ്റർ ഫ്രീസ്റ്റൈൽ റിലേയിൽ സ്വർണം നേടിയ അവർ നാല് ഇനങ്ങളിൽ ഇംഗ്ലണ്ടിനെ പ്രതിനിധീകരിച്ചു. നാലുവർഷത്തിനുശേഷം അഞ്ച് മത്സരങ്ങളിൽ ഇംഗ്ലണ്ടിനെ പ്രതിനിധീകരിച്ച് 1998-ൽ മലേഷ്യയിലെ ക്വാലാലംപൂരിൽ നടന്ന കോമൺ‌വെൽത്ത് ഗെയിംസിൽ രണ്ട് സ്വർണ്ണ മെഡലുകൾ ഉൾപ്പെടെ അഞ്ചിലും മെഡൽ നേടി.
50 മീറ്റർ ഫ്രീസ്റ്റൈലിൽ (1994, 1995, 1997, 1998) ബ്രിട്ടീഷ് ചാമ്പ്യൻഷിപ്പിൽ നാല് തവണ വിജയിയും 100 മീറ്റർ ഫ്രീസ്റ്റൈലിൽ (1994, 1995, 1998, 1999) നാല് തവണ വിജയിയും 2000 ൽ 200 മീറ്റർ ഫ്രീസ്റ്റൈൽ ചാമ്പ്യനുമാണ്. 1994 ൽ 50 മീറ്റർ ബട്ടർഫ്ലൈ കിരീടവും 200 മീറ്ററിൽ (1994, 1995, 1997, 1998, 1999, 2000) ആറ് തവണ ചാമ്പ്യനുമായിരുന്നു.
അവലംബം
വർഗ്ഗം:2000-ലെ സമ്മർ ഒളിമ്പിക്സിലെ നീന്തൽ താരങ്ങൾ വർഗ്ഗം:1978-ൽ ജനിച്ചവർ വർഗ്ഗം:ഗ്രേറ്റ് ബ്രിട്ടനിലെ ഒളിമ്പിക് നീന്തൽ താരങ്ങൾ
മണി മേനോൻ‌
1948 ജൂലൈ 9 ന്‌ ഇന്ത്യയിലെ തൃശൂരിൽ‌ ജനിച്ച മണി മേനോൻ‌ ഒരു അമേരിക്കൻ‌ സർ‌ജനാണ്‌. ആധുനിക റോബോട്ടിക് കാൻസർ ശസ്ത്രക്രിയയ്ക്ക് അടിത്തറയിടാൻ അദ്ദേഹത്തിന്റെ പയനിയറിംഗ് പ്രവർത്തനങ്ങൾ സഹായിച്ചിട്ടുണ്ട്. മിഷിഗണിലെ ഡെട്രോയിറ്റിലെ ഹെൻ‌റി ഫോർഡ് ഹോസ്പിറ്റലിലെ വട്ടികുട്ടി യൂറോളജി ഇൻസ്റ്റിറ്റ്യൂട്ടിന്റെ രാജ്, പത്മ വത്തിക്കുട്ടി ഡിസ്റ്റിംഗ്വിഷ്ഡ് ചെയറിന്റെ സ്ഥാപക ഡയറക്ടറാണ് അദ്ദേഹം. ലോകത്തെ ആദ്യത്തെ കാൻസർ അധിഷ്ഠിത റോബോട്ടിക് പ്രോഗ്രാം സ്ഥാപിച്ചയാളാണ് മണി മേനോൻ. പ്രോസ്റ്റേറ്റ്, വൃക്ക, പിത്താശയ അർബുദം,  രോഗികളുടെ ചികിത്സയ്ക്കും റോബോട്ടിക് വൃക്കമാറ്റിവയ്ക്കൽ വികസിപ്പിക്കുന്നതിനുമുള്ള റോബോട്ടിക് സർജറി ടെക്നിക്കുകൾ വികസിപ്പിക്കുന്നതിൽ മേനോൻ വഹിച്ച പങ്കിനെ പരക്കെ ബഹുമാനിക്കുന്നു. ഗോൾഡ് സിസ്റ്റോസ്കോപ്പ് അവാർഡ് (അമേരിക്കൻ യൂറോളജിക്കൽ അസോസിയേഷൻ, 2001), ഹഗ് ഹാംപ്ടൺ യംഗ് അവാർഡ് (അമേരിക്കൻ യൂറോളജിക്കൽ അസോസിയേഷൻ, 2011), കീസ് മെഡൽ (അമേരിക്കൻ അസോസിയേഷൻ ഓഫ് ജെനിറ്റോറിനറി സർജൻസ്, 2016), ബിസി റോയ് അവാർഡ് (അവാർഡ് യൂറോളജി, റോബോട്ടിക്സ് എന്നീ മേഖലകളിലെ നേട്ടങ്ങൾക്ക് ഇന്ത്യൻ പ്രസിഡന്റ്). എന്നിവ അദ്ദേഹത്തിനു ലഭിച്ച പുരസ്കാരങ്ങളിൽ ചിലതാണ്.
റോബോട്ടിക് ശസ്ത്രക്രിയ
1997 ൽ പ്രോസ്റ്റേറ്റ് കാൻസർ പ്രോഗ്രാമിനെ പുനരുജ്ജീവിപ്പിക്കുന്നതിനായി ഹെൻ‌റി ഫോർഡ് ഹോസ്പിറ്റലിൽ യൂറോളജി ചെയർമാനായി മേനോനെ നിയമിച്ചു. 2001 ൽ ഹെൻ‌റി ഫോർഡ് ഹോസ്പിറ്റലിന്റെ യൂറോളജി വിഭാഗത്തിന് വട്ടികുട്ടി ഫൗ.ണ്ടേഷനിൽ നിന്ന് 20 മില്യൺ ഡോളർ സംഭാവന ലഭിച്ചു. ഈ സംഭാവന വട്ടികുട്ടി യൂറോളജി ഇൻസ്റ്റിറ്റ്യൂട്ട് (വി.യു.ഐ) സ്ഥാപിക്കാൻ സഹായിക്കുകയും പ്രോസ്റ്റേറ്റ് ക്യാൻസറിനെ ചികിത്സിക്കുന്നതിനുള്ള ഏറ്റവും കുറഞ്ഞ ഇൻവേസീവ് മാർഗ്ഗങ്ങൾ പര്യവേക്ഷണം ചെയ്യാൻ മേനോന്റെ ടീമിനെ അനുവദിക്കുകയും ചെയ്തു. മേനോനും വി.യു.ഐയിലെ സ്റ്റാഫും പൊതുവെ റോബോട്ടിക് നടപടിക്രമങ്ങൾ വികസിപ്പിച്ചെടുത്തു (ഉദാഹരണത്തിന്, മൂത്രസഞ്ചി, വൃക്ക കാൻസർ എന്നിവയ്ക്ക്) പ്രോസ്റ്റാറ്റെക്ടമി. മേനോൻ വികസിപ്പിച്ചെടുത്ത റോബോട്ടിക് പ്രോസ്റ്റാറ്റെക്ടോമിയെ വട്ടികുട്ടി ഇൻസ്റ്റിറ്റ്യൂട്ട് പ്രോസ്റ്റാറ്റെക്ടമി എന്ന് വിളിക്കുന്നു. ഇതിന്റെ നടപടിക്രമത്തിനായി പ്രത്യേക ലാപ്രോസ്കോപ്പിക് ഉപകരണങ്ങൾ ഉപയോഗിക്കുന്നു. പ്രവർത്തന സമയത്ത്, 3-ഡി ക്യാമറയിൽ നിന്നുള്ള ചിത്രങ്ങൾ വിദൂര കൺസോളിലേക്ക് പ്രദർശിപ്പിക്കും. ഒരു സ്ക്രീനിൽ ചിത്രങ്ങൾ നിരീക്ഷിച്ച് ശസ്ത്രക്രിയാ വിദഗ്ധർ വെർച്വൽ റിയാലിറ്റിയിൽ പ്രവർത്തിക്കുന്നു. ശസ്ത്രക്രിയ കുറഞ്ഞ മുറിവുഌഅതും കൂടുതൽ കൃത്യതയുമുള്ളതാക്കാൻ ഈ സാങ്കേതികവിദ്യ സഹായിക്കുന്നു. മേനോൻ ഏകദേശം 4,000 റോബോട്ടിക് പ്രോസ്റ്റാറ്റെക്ടോമികൾ നടത്തിയിട്ടുണ്ട് ഇത് പ്രോസ്റ്റേറ്റ് കാൻസറിനുള്ള റോബോട്ടിക് ശസ്ത്രക്രിയയെക്കുറിച്ചുള്ള ലോക അതോറിറ്റിയായി കണക്കാക്കപ്പെടുന്നു. ഡോ. മേനോന്റെ നേതൃത്വത്തിൽ, വി.യു.ഐ ലോകത്തിലെ ആദ്യത്തെ റോബോട്ടിക് പരിശീലന പരിപാടി സ്ഥാപിച്ചു; 2000 ൽ പ്രോസ്റ്റാറ്റെക്ടമിക്ക്, 2003 ൽ സിസ്റ്റെക്ടമിക്ക് 2006 ൽ നെഫ്രെക്ടമിക്ക് ഏറ്റവും അടുത്തകാലത്ത് 2013 ൽ വൃക്കമാറ്റിവയ്ക്കലിനായി (പരീക്ഷണം നടക്കുന്നു).
വി.യു.ഐ ഡയറക്ടറായിരുന്ന വർഷങ്ങളിൽ മേനോൻ സഹ ശസ്ത്രക്രിയാവിദഗ്ധനായ അശുതോഷ് തിവാരിയെ പരിശീലിപ്പിക്കുകയും ഉപദേശിക്കുകയും ചെയ്തിട്ടുണ്ട്. ഇന്നുവരെ, മേനോനും തിവാരിയും ക്ലിനിക്കൽ കൈയെഴുത്തുപ്രതികൾ, ഗവേഷണ സംഗ്രഹങ്ങൾ, കോൺഫറൻസ് പ്രഭാഷണങ്ങൾ, മറ്റ് പ്രോജക്ടുകൾ എന്നിവയിൽ സഹകരിക്കുന്നു. രണ്ട് ശസ്ത്രക്രിയാ വിദഗ്ധരും റോബട്ടിക് ശസ്ത്രക്രിയയെ ഗണ്യമായി സ്വാധീനിച്ചിട്ടുണ്ട്, കാരണം ഇത് യൂറോളജിക്ക് ബാധകമാണ്, രോഗിയുടെ ഫലങ്ങൾ പരിഷ്കരിക്കുന്നതിനൊപ്പം ശസ്ത്രക്രിയാ റോബോട്ട് വ്യവസായത്തെ ഉയർത്തുന്നു.
2011 നവംബറിൽ വട്ടികുട്ടി ഫൗണ്ടേഷന്റെ "റോഡ് ഷോ" യുടെ ഭാഗമായി ഇന്ത്യയിലെ ആറ് പ്രധാന നഗരങ്ങളിലെ പ്രമുഖ ആശുപത്രികളിലെ മുഖ്യ അവതാരകനും സർജനുമായിരുന്നു ഡോ. മണി മേനോൻ. റോബോട്ടിക് ശസ്ത്രക്രിയയുടെ പ്രയോജനങ്ങളെക്കുറിച്ച് ഇന്ത്യയിലെ മെഡിക്കൽ സമൂഹത്തെയും പൊതുജനങ്ങളെയും പഠിപ്പിക്കുന്നതിനും പ്രചോദിപ്പിക്കുന്നതിനുമുള്ള ഒരു മാർഗമായാണ് റോഡ് ഷോ രൂപകൽപ്പന ചെയ്തിരിക്കുന്നത്. ഗുഡ്ഗാവിൽ ഈ പ്രവർത്തനം ആരംഭിച്ചു, രണ്ടാഴ്ച കഴിഞ്ഞപ്പോൾ, 28 റോബോട്ടിക് നടപടിക്രമങ്ങൾ വളരെ താൽപ്പര്യമുള്ള പ്രേക്ഷകർക്ക് യൂറോളജി, ഗൈനക്കോളജി എന്നിവയിലെ നടപടിക്രമങ്ങൾ പ്രദർശിപ്പിച്ചു. പ്രഭാഷണങ്ങളും മാധ്യമ അഭിമുഖങ്ങളും പൊതുജനങ്ങൾക്ക് മനസ്സിലാക്കാൻ സഹായിച്ചു.
കായൽ മുതല
കണ്ടൽക്കാടുകൾ, ലവണ ജലം നിറഞ്ഞ ചതുപ്പുനിലങ്ങൾ, നദികളുടെ അഴിമുഖങ്ങൾ  തുടങ്ങി ലവണ ജലം ഉള്ള പ്രദേശങ്ങളിൽ കാണപ്പെടുന്ന മുതലയാണ് കായൽ മുതല (Saltwater Crocodile). Crocodylus porosus എന്ന ശാസ്ത്രനാമത്തിൽ അറിയപ്പെടുന്ന ഈ മുതലയാണ് ഇന്ന് ജീവിച്ചിരിക്കുന്നതിൽ ഏറ്റവും വലിയ ഉരഗം ആൺ മുതലകൾക്ക്  2000 kg വരെ ഭാരം ഉണ്ടാകുന്നു.
അവലംബം
വർഗ്ഗം:മുതലകൾ വർഗ്ഗം:ഇന്ത്യയിലെ ഉരഗങ്ങൾ വർഗ്ഗം:ബംഗ്ലാദേശിലെ ഉരഗങ്ങൾ വർഗ്ഗം:ശ്രീലങ്കയിലെ ഉരഗങ്ങൾ വർഗ്ഗം:ബർമ്മയിലെ ഉരഗങ്ങൾ വർഗ്ഗം:തായ്‌ലാന്റിലെ ഉരഗങ്ങൾ വർഗ്ഗം:മലേഷ്യയിലെ ഉരഗങ്ങൾ വർഗ്ഗം:ഇന്തോനേഷ്യയിലെ ഉരഗങ്ങൾ വർഗ്ഗം:ഫിലിപ്പീൻസിലെ ഉരഗങ്ങൾ വർഗ്ഗം:ഓസ്ട്രേലിയയിലെ ഉരഗങ്ങൾ വർഗ്ഗം:കംബോഡിയയിലെ ഉരഗങ്ങൾ വർഗ്ഗം:വിയറ്റ്നാമിലെ ഉരഗങ്ങൾ വർഗ്ഗം:ഉരഗങ്ങൾ
മാർകസ് ബാർട്ട്‌ലി
മാർക്കസ് ബാർട്ട്ലി (1917 - 14 മാർച്ച് 1993) നിരവധി ഇന്ത്യൻ സിനിമകളുടെ വിജയത്തിൽ പ്രധാന പങ്കുവഹിച്ച ഒരു ആംഗ്ലോ-ഇന്ത്യൻ ഫോട്ടോഗ്രാഫറായിരുന്നു.1935 ൽ ടൈംസ് ഓഫ് ഇന്ത്യയിൽ പ്രസ് ഫോട്ടോഗ്രാഫറായി ജോലിയിൽ പ്രവേശിച്ച അദ്ദേഹം പിന്നീട് ടൈംസ് ഓഫ് ഇന്ത്യയുടെ നേതൃത്വത്തിൽ ബ്രിട്ടീഷ് ന്യൂസ് ക്യാമറാമാനായി. പാതാള ഭൈരവി, മായാ ബസാർ, ചെമ്മീൻ തുടങ്ങിയ എക്കാലത്തെയും ക്ലാസിക്കുകളുടെ ഛായാഗ്രാഹകനായിരുന്നു അദ്ദേഹം.
സിനിമയിൽ
ബാർട്ട്ലി മദ്രാസിൽ എത്തിയതിന് ശേഷം പ്രഗതി സ്റ്റുഡിയോയിൽ ചേർന്നു. അദ്ദേഹത്തിന്റെ ആദ്യ ചിത്രം 1945 ൽ സ്വർഗ സീമ ആയിരുന്നു. ഈ ചിത്രം ബ്ലാക്ക് ആൻഡ് വൈറ്റ് ഫോട്ടോഗ്രാഫിയിൽ അദ്ദേഹത്തിന്റെ പ്രതിഭ തെളിയിച്ചു. ബിഎൻ റെഡ്ഡി, കെവി റെഡ്ഡി, നാഗി റെഡ്ഡി, എന്നിവരുമായുള്ള സൗഹൃദം സിനിമയിൽ അവസരങ്ങൾ ലഭിച്ചു.തുടർച്ചയായി, ബാർട്ട്ലി നാഷണൽ സ്റ്റുഡിയോ, ന്യൂടോൺ സ്റ്റുഡിയോസ്, വൗഹിനി പ്രൊഡക്ഷൻസ് തുടങ്ങിയ നിരവധി സ്റ്റുഡിയോകളിൽ പ്രവർത്തിച്ചു. യോഗി വേമന, ഗുണ സുന്ദരി കഥ, വിജയയുടെ പ്രൊഡക്ഷനുകളായ ഷാവുകാരു, പാതാള ഭൈരവി, പെല്ലിചേസി ചുടു, ചന്ദ്രഹരം, മിസ്സമ്മ, മായാ ബസാർ, അപ്പൂച്ചേസി പപ്പുകുട്, ഗുണ്ടമ്മ കഥ, ശ്രീ രാജേശ്വരി തുടങ്ങിയ മികച്ച ഹിറ്റുകൾ ഉൾപ്പെടെയുള്ള നാൽപ്പതോളം സിനിമകൾക്കും അദ്ദേഹം ക്യാമറ കൈകാര്യം ചെയ്തു. വിലാസ് കോഫി ക്ലബ്, മുതലായവ അക്കാലത്തെ മിക്ക സൂപ്പർഹിറ്റുകളും ക്യാമറയിൽ ചലിപ്പിച്ചു. നിലാവെളിച്ചത്തിന് കീഴിലുള്ള രംഗങ്ങളായിരുന്നു അദ്ദേഹത്തിന്റെ പ്രത്യേകത.
അവലംബം
വർഗ്ഗം:1917-ൽ ജനിച്ചവർ വർഗ്ഗം:1993-ൽ മരിച്ചവർ വർഗ്ഗം:ഇന്ത്യൻ ചലച്ചിത്ര ഛായാഗ്രാഹകർ
ക്ലിഫ് റിച്ചാർഡ്
ഒരു ബ്രിട്ടീഷ് പോപ് ഗായകനും സംഗീതജ്ഞനുമാണ് സർ ക്ലിഫ് റിച്ചാർഡ് OBE (ജനനം, 14 ഒക്ടോബർ 1940). 25 കോടിയിലധികം ആൽബങ്ങൾ തന്റെ പേരിൽ വിറ്റഴിച്ചിട്ടുളള റിച്ചാർഡ് ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള കലാകാരന്മാരിൽ ഒരാളാണ്. ബ്രിട്ടണിൽ മാത്രം 2.1 കോടി ഗാനങ്ങൾ വിറ്റഴിച്ചിട്ടുള്ള ഇദ്ദേഹം യു കെ സിംഗിൾ ചാർട്ടിൽ ഏറ്റവും കൂടുതൽ ഗാനം വിറ്റഴിക്കപ്പെട്ടവരിൽ ദി ബീറ്റിൽസ് നും എൽവിസ് പ്രെസ്‌ലിക്കും ശേഷം മൂന്നാം സ്ഥാനത്താണ്.
50 വർഷത്തിലേറെ നീണ്ട തന്റെ സംഗീത ജീവിതത്തിനിടയ്ക്ക് ബ്രിട്ട് പുരസ്കാരമടക്കം നിരവധി പുരസ്കാരങ്ങൾ നേടിയിട്ടുള്ള റിച്ചാർഡ് ബ്രിട്ടീഷ് സിംഗിൾ ചാർട്ടിൽ അഞ്ച് വ്യത്യസ്ത സഹസ്രാബ്ദങ്ങളിൽ ഒന്നാം നമ്പർ ഗാനം ഉള്ള ഒരൊയൊരു ഗായകനാണ്. എന്നിരുന്നാലും ബ്രിട്ടണിലെ പോലെ അമേരിക്കയിൽ സ്വാധീനം ഉണ്ടാക്കാൻ റിച്ചാർഡിനു സാധിച്ചിട്ടില്ല.
അവലംബം
വർഗ്ഗം:1940-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ഹിമാലയൻ താർ
ഹിമാലയൻ പ്രദേശങ്ങളിൽ കണ്ടുവരുന്ന കുളമ്പുകൾ ഉള്ള ഒരു സസ്തനിയാണ് ഹിമാലയൻ താർ (Himalayan Tahr). ഇത് കാട്ടാട് ( Wild Goat) മായി വിദൂര സാദൃശ്യം പുലർത്തുന്നു. Hemitragus ജനുസ്സിൽ ആകെ ജീവിച്ചിരിക്കുന്ന ഒരേ ഒരു ജീവിയാണിത്. ഇതിന്റെ ശാസ്ത്രനാമം Hemitragus jemlahicus എന്നാണ്. തെക്കൻ ടിബറ്റ്‌,വടക്കെ ഇന്ത്യ, നേപ്പാൾ എന്നിവിടങ്ങളിൽ ഇവ കാണപ്പെടുന്നു. ഇവിടെ നിന്നും ഇവയെ ന്യൂസിലാൻഡ്, തെക്കേ അമേരിക്ക, ദക്ഷിണാഫ്രിക്ക, യു.എസ്.എ തുടങ്ങിയ പ്രദേശങ്ങളിലേക്ക് വളർത്തുവാൻ കൊണ്ടുപോയിട്ടുണ്ട്.
ഇതിന്റെ ശരീരം നീളംകൂടി, ജടപിടിച്ച കടുംചുവപ്പു കലർന്ന തവിട്ടുനിറത്തിലുള്ള രോമങ്ങളാൽ ആവൃതമാണ്. കുഞ്ചിരോമങ്ങൾക്കു സദൃശമായ നീണ്ട രോമങ്ങൾ കഴുത്തിലും തോളിലും കാണപ്പെടുന്നുമുണ്ട്. തലയിലും കാൽമുട്ടിനു താഴെയും വളരെച്ചെറിയ രോമങ്ങളാണുള്ളത്.
തെക്കേ ഇന്ത്യയിൽ കാണപ്പെടുന്ന വരയാടിനെ 2005 വരെ Hemitragus ജനുസ്സിൽ ആയിരുന്നു കണക്കാക്കിയിരുന്നത്.
അവലംബം
വർഗ്ഗം:ഇന്ത്യയിലെ സസ്തനികൾ വർഗ്ഗം:നേപ്പാളിലെ സസ്തനികൾ വർഗ്ഗം:ചൈനയിലെ സസ്തനികൾ
ജോയ് തോമസ്
ജോയ് തോമസ് കോൺഗ്രസ് അംഗമായ ഒരു രാഷ്ട്രീയപ്രവർത്തകനാണ്. ഇദ്ദേഹം കേരള സ്റ്റേറ്റ് കോ-ഓപ്പറേറ്റീവ് കൺസ്യൂമർ ഫെഡറേഷൻ ലിമിറ്റഡിന്റെ പ്രസിഡന്റാണ്.
ജീവിതരേഖ
ഇടുക്കിയിലാണ് ഇദ്ദേഹം ജനിച്ചത്. തൊടുപുഴയിലെ ന്യൂമാൻ കോളേജിൽ ഇദ്ദേഹം ബി.എ. ഡിഗ്രിയും, തിരുവനന്തപുരത്തെ ലോ അക്കാദമിയിൽ നിന്ന് ബാച്ചിലർ ഓഫ് ലോ ബിരുദവും നേടുകയുണ്ടായി.
പതിനാലാം വയസ്സിൽ കെ.എസ്.യു. പ്രവർത്തനത്തിലൂടെയാണ് ഇദ്ദേഹം തന്റെ രാഷ്ട്രീയജീവിതം ആരംഭിക്കുന്നത്. ലോ അക്കാദമിയിലെ പഠനത്തിനിടെയും ഇദ്ദേഹം രാഷ്ട്രീയപ്രവർത്തനം തുടർന്നു. കെ.എസ്.യു. വിന്റെ സംസ്ഥാന വൈസ് പ്രസിഡന്റായി ഇദ്ദേഹത്തെ നിയമിക്കുകയുണ്ടായി. വിദ്യാഭ്യാസത്തിനുശേഷം ഇദ്ദേഹം യൂത്ത് കോൺഗ്രസിന്റെ ഇടുക്കി വൈസ് പ്രസിഡന്റായി. പിന്നീട് ഇദ്ദേഹത്തിന് ഇടുക്കി ജില്ലാ കോൺഗ്രസ് കമ്മിറ്റിയുടെ ജനറൽ സെക്രട്ടറി സ്ഥാനം നൽകപ്പെട്ടു. 2001 വരെ ഇദ്ദേഹം ഈ സ്ഥാനത്ത് തുടർന്നു. 2001-ൽ നിയമസഭാ തിരഞ്ഞെടുപ്പിനു ശേഷം ഇദ്ദേഹത്തെ ഇടുക്കി ജില്ലാ കോൺഗ്രസ് കമ്മിറ്റിയുടെ പ്രസിഡന്റായി നിയമിച്ചു. ഈ സമയത്ത് ഇടുക്കി ജില്ലാ സഹകരണ ബാങ്കിന്റെ നിയന്ത്രണം ഇദ്ദേഹം ഇടതു ജനാധിപത്യ മുന്നണിയിൽ നിന്ന് പിടിച്ചെടുത്തു. 2006 അസംബ്ലി തിരഞ്ഞെടുപ്പ് വരെ ഇദ്ദേഹം സഹകരണ ബാങ്കിന്റെ പ്രസിഡന്റായിരുന്നു. പിന്നീട് ഇദ്ദേഹത്തെ ഇടുക്കി ജില്ലാ ഐക്യജനാധിപത്യമുന്നണി ചെയർമാനായി നിയമിച്ചു.
വിവാദങ്ങൾ
സൂര്യനെല്ലി സ്ത്രീപീഡനക്കേസിൽ പി.ജെ. കുര്യനെതിരേ കള്ള സാക്ഷികളെ ഉണ്ടാക്കിയത് എം.എം. മണിയാണെന്ന് ജോയ് തോമസ് പ്രസ്താവിച്ചത് വിവാദമുണ്ടാക്കിയിരുന്നു ഒരു ഉന്നത സി.പി.എം. നേതാവിന്റെ നിർദ്ദേശപ്രകാരമാണ് കള്ള സാക്ഷികളെ ഉണ്ടാക്കിയതെന്നും ഇത് മണി തന്നെ കുര്യനോട് പറഞ്ഞിരുന്നുവെന്നും ഇദ്ദേഹം വെളിപ്പെടുത്തുകയുണ്ടായി.
വ്യക്തി ജീവിതം
ഇദ്ദേഹം വിവാഹിതനും രണ്ട് ആൺകുട്ടികളുടെ അച്ഛനുമാണ്.
പുറത്തേയ്ക്കുള്ള കണ്ണികൾ
വർഗ്ഗം:സീറോ മലബാർ കത്തോലിക്കർ
വട്ടികുട്ടി യൂറോളജി ഇൻസ്റ്റിറ്റ്യൂട്ട്
മിഷിഗനിലെ ഡെട്രോയിറ്റിലെ ഹെൻ‌റി ഫോർഡ് ഹോസ്പിറ്റലിലെ യൂറോളജിക്കൽ കെയറിനായുള്ള ക്ലിനിക്കൽ ഗവേഷണ കേന്ദ്രമാണ് വട്ടികുട്ടി യൂറോളജി ഇൻസ്റ്റിറ്റ്യൂട്ട് (വി.യു.ഐ) പ്രോസ്റ്റേറ്റ് കാൻസർ രോഗികൾക്കുള്ള ചികിത്സയായി റോബോട്ടിക് സർജറി സ്ഥാപിച്ച ആദ്യത്തെ സ്ഥാപനമെന്ന നിലയിൽ വി.യു.ഐ ശ്രദ്ധേയമാണ്. ഇന്നുവരെ, പതിനായിരത്തിലധികം റോബോട്ടിക് നടപടിക്രമങ്ങൾ വി.യു.ഐ നടത്തിയിട്ടുണ്ട്. യുഎസ് ന്യൂസ് &amp; വേൾഡ് റിപ്പോർട്ട് അനുസരിച്ച് ഉയർന്ന റാങ്കിലുള്ള വി.യു.ഐ യുണൈറ്റഡ് സ്റ്റേറ്റ്സിലെ ഏറ്റവും വലുതും സജീവവുമായ യൂറോളജി വിഭാഗങ്ങളിലൊന്നാണ്, 50 സംസ്ഥാനങ്ങളിൽ നിന്നും 25 രാജ്യങ്ങളിൽ നിന്നും പ്രതിവർഷം 50,000 രോഗികൾ ഇവിടെ ചികിൽസ തേടുന്നു.
ചരിത്രം
ഹെൻ‌റി ഫോർഡ് ഹോസ്പിറ്റൽ 1997 ൽ ഡോ. മണി മേനോനെ ഡിപ്പാർട്ട്‌മെന്റ് ചെയർ ആയി നിയമിച്ചു. 1999 ൽ മിഷിഗൺ മനുഷ്യസ്‌നേഹിയായ രാജ് വട്ടികുട്ടി പ്രോസ്റ്റേറ്റ് കാൻസർ രോഗികളെ സഹായിക്കുന്നതിനായി ഒരു ഗവേഷണ സംരംഭം പ്രഖ്യാപിച്ചു. മിഷിഗൺ സർവകലാശാല, വില്യം ബ്യൂമോണ്ട് ഹോസ്പിറ്റൽ, ഹെൻറി ഫോർഡ് ഹോസ്പിറ്റൽ എന്നിവ ഫണ്ടുകൾക്കായി മത്സരിച്ചു. ഹെൻറി ഫോർഡ് ഹോസ്പിറ്റൽ സമർപ്പിച്ച മേനോന്റെ നിർദ്ദേശം പ്രോസ്റ്റേറ്റ് കാൻസറിനുള്ള ഏറ്റവും കുറഞ്ഞ മുറിവുണ്ടാക്കുന്ന ശസ്ത്രക്രിയയുടെ സാങ്കേതിക വിദ്യകൾ വികസിപ്പിക്കുന്നതിനായി ഒരു ഇൻസ്റ്റിറ്റ്യൂട്ട് സ്ഥാപിക്കുക എന്നതായിരുന്നു. ഈ നിർദ്ദേശം വട്ടികുട്ടി ഫൗണ്ടേഷൻ അംഗീകരിച്ചു, വട്ടികുട്ടി യൂറോളജി ഇൻസ്റ്റിറ്റ്യൂട്ട് 2001 ൽ ആരംഭിച്ചു.
വട്ടികുട്ടി ഫൗണ്ടേഷൻ
രാജ് വട്ടികുടിയുടെയും ഭാര്യ പത്മ വട്ടിക്കുടിയുടെയും പേരിലാണ് വട്ടികുട്ടി യൂറോളജി ഇൻസ്റ്റിറ്റ്യൂട്ടിന്റെ പേര്. വട്ടിക്കുട്ടി സ്ഥാപിച്ച മിഷിഗണിൽ സ്ഥിതിചെയ്യുന്ന ഒരു ജീവകാരുണ്യ സംഘടനയാണ് വട്ടികുട്ടി ഫൗണ്ടേഷൻ. മിഷിഗനിലെ ഫാർമിങ്ടൺ ഹിൽസിലെ കോവാൻസിസ് കോർപ്പറേഷന്റെ സ്ഥാപകനും സിഇഒയുമാണ് വട്ടികുട്ടി. മിഷിഗനിലെ കാൻസർ ഗവേഷണത്തിനായി ഏറ്റവും വലിയ ജീവകാരുണ്യ സംഭാവന നൽകിയതിൽ വട്ടികുട്ടി ഫൗണ്ടേഷൻ ശ്രദ്ധേയമാണ്. ഫൗണ്ടേഷൻ 2001 ൽ ഹെൻറി ഫോർഡ് ഹോസ്പിറ്റലിനും വില്യം ബ്യൂമോണ്ട് ഹോസ്പിറ്റലിനും 40 മില്യൺ ഡോളർ സംഭാവന നൽകി. ഹെൻറി ഫോർഡ് ഹോസ്പിറ്റലിലേക്കുള്ള സംഭാവന പ്രോസ്റ്റേറ്റ് ക്യാൻസർ, ഗവേഷണം, ചികിത്സാ പുരോഗതി എന്നിവയുടെ പഠനത്തിനും പഠനത്തിനും സഹായകമായി.
രണ്ടും രണ്ടും അഞ്ച്
കെ. വിജയൻ സംവി‌ധാനവും നിർമ്മാണവും നിർവ്വഹിച്ച് 1985 സെപ്റ്റംബർ മാസം പുറത്തിറങ്ങിയ ഒരു മലയാളം ചലച്ചിത്രമാണു രണ്ടും രണ്ടും അഞ്ച്. തമിഴിൽ മങ്കമ്മശപഥം എന്ന പേരിൽ പുറത്തിറങ്ങിയ ചിത്രത്തിന്റെ മൊഴിമാറ്റം ആണ് ഈ ചിത്രം. ഈ ചിത്രത്തിലെ പ്രധാന കഥാപാത്രത്തെയും കമൽ ഹാസൻ തന്നെയാണു അവതരിപ്പിച്ചിരിക്കുന്നത്. മാധവി, സത്യരാജ്, സുജാത എന്നിവർ മറ്റു പ്രധാന വേഷങ്ങളിൽ അഭിനയിച്ചിരിക്കുന്നു. പൂവച്ചൽ ഖാദർ ഗാനങ്ങളെഴുതി. ശങ്കർ ഗണേഷ് ഈണമിട്ടു
പുറമെ നിന്നുള്ള കണ്ണികൾ
വർഗ്ഗം:കമലഹാസൻ അഭിനയിച്ച മലയാളചലച്ചിത്രങ്ങൾ വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:പൂവച്ചൽ - ശങ്കർഗണേഷ് ഗാനങ്ങൾ വർഗ്ഗം:ശങ്കർ ഗണേഷ് സംഗീതം നലകിയ ചലച്ചിത്രങ്ങൾവർഗ്ഗം:പൂവച്ചൽ ഖാദറിന്റെ ഗാനങ്ങൾവർഗ്ഗം:വർഗ്ഗം:വർഗ്ഗം:വർഗ്ഗം:വർഗ്ഗം:
മൈക്രോമാസ്റ്റിയ
മൈക്രോമാസ്റ്റിയ (ഹൈപ്പോമാസ്റ്റിയ, ബ്രെസ്റ്റ് അപ്ലാസിയ, ബ്രെസ്റ്റ് ഹൈപ്പോപ്ലാസിയ അല്ലെങ്കിൽ മാമറി ഹൈപ്പോപ്ലാസിയ എന്നും അറിയപ്പെടുന്നു) ഒരു സ്ത്രീയുടെ സ്തന കോശത്തിന്റെ പ്രായപൂർത്തിയാകാത്ത അവികസിതാവസ്ഥയെ വിവരിക്കുന്ന ഒരു മെഡിക്കൽ പദമാണ്. 'സാധാരണ' സ്തനവലിപ്പം നിർവചിക്കുന്നത് അസാധ്യമായതുപോലെ, മൈക്രോമാസ്റ്റിയയ്ക്ക് വസ്തുനിഷ്ഠമായ ഒരു നിർവചനം ഇല്ല. സ്തനവളർച്ച സാധാരണയായി അസമമാണ്, ഒന്നോ രണ്ടോ സ്തനങ്ങൾ ചെറുതായിരിക്കാം. ഈ അവസ്ഥ, ഹൃദയാഘാതവുമായി ബന്ധപ്പെട്ട (പോളണ്ടിന്റെ സിൻഡ്രോം പോലെ) പെക്റ്ററൽ പേശിയുടെ അടിസ്ഥാന വൈകല്യങ്ങളുമായി ബന്ധപ്പെട്ട ഒരു അപായ വൈകല്യമായിരിക്കാം (സാധാരണയായി ശസ്ത്രക്രിയ അല്ലെങ്കിൽ റേഡിയോ തെറാപ്പി ഇതിനായി ഉപയോഗിക്കുന്നു ) അല്ലെങ്കിൽ ഇത് കൂടുതൽ ആത്മനിഷ്ഠമായ സൗന്ദര്യാത്മക വിവരണമായിരിക്കാം.
സ്വയം മനസ്സിലാക്കിയ മൈക്രോമാസ്റ്റിയയിൽ ഒരു വ്യക്തിയുടെ ശരീരചിത്രവും ഉചിതമായതോ അഭികാമ്യമോ ആയ സ്തന വലുപ്പവും ആകൃതിയും ഉള്ള അവളുടെ ആന്തരിക ചിത്രങ്ങളും തമ്മിലുള്ള പൊരുത്തക്കേട് ഉൾപ്പെടുന്നു. സ്തനവലിപ്പത്തെക്കുറിച്ചുള്ള സാമൂഹിക ആശയങ്ങൾ കാലക്രമേണ വ്യത്യാസപ്പെടുന്നു, എന്നാൽ വ്യത്യസ്ത സംസ്‌കാരങ്ങളിലുടനീളം സ്തനങ്ങളും ലൈംഗിക ആകർഷണവും സ്വത്വവും ഉൾപ്പെടുന്ന നിരവധി ആശയങ്ങൾ നിലവിലുണ്ട്.
ചികിത്സ
ഈസ്ട്രജൻ പോലെയുള്ള ഹോർമോൺ ഉപയോഗിച്ചുള്ള സ്തന വർദ്ധനയാണ് മറ്റൊരു സാധ്യതയുള്ള ചികിത്സ.
പുറത്തേക്കുള്ള കണ്ണികൾ
വർഗ്ഗം:സ്തനം
മലയാളഐക്യവേദി
വാർഷിക സമ്മേളനങ്ങൾ
വടകര
അവലംബം
വർഗ്ഗം:കേരളത്തിലെ സംഘടനകൾ
മേരി ഹണ്ടർ ആസ്റ്റിൻ
ജീവിതരേഖ
മേരി ഹണ്ടർ ആസ്റ്റിൻ 1868 സെപ്റ്റംബർ 9 ന് ഇല്ലിനോയിയിലെ കാർലിൻവില്ലെയിൽ മാതാപിതാക്കളുടെ 6 മക്കളിൽ നാലാമത്തെയാളായി ജനിച്ചു. മാതാപിതാക്കൾ ജോർജ്ജും സൂസന്ന ഗ്രഹാം ഹണ്ടറുമായിരുന്നു. ബ്ലാക്ക്ബേൺ കോളജിൽ നിന്ന് 1888 ൽ ബിരുദമെടുത്തു. അവരുടെ കുടുംബം അതേ വർഷം കാലിഫോർണിയയിലേയ്ക്കു താമസം മാറ്റുകയും സാൻ ജോക്വിന് താഴ്വരയിൽ തറവാട് പടുത്തുയർത്തുകയും ചെയ്തു. 1891 മെയ് മാസം 18 ന് കാലിഫോർണിയ യിലെ ബർക്കിലി യിൽ വച്ച് മേരി ആസ്റ്റിൻ, സ്റ്റാഫോർഡ് വാലെയ്സ് ആസ്റ്റിനെ വിവാഹം കഴിച്ചു.
17 വർഷങ്ങൾ മേരി ആസ്റ്റിൻ, മൊജാവെ മരുഭൂമിയിലെ തദ്ദേശീയ ഇന്ത്യൻ ജീവിതത്തെക്കുറിച്ച്  പ്രത്യേക പഠനങ്ങൾ നടത്തിയിരുന്നു. അവർ ഒരു നല്ല നോവലെഴുത്തുകാരിയും കവിയും, നിരൂപകയും നാടകകൃത്തും അതുപോലെ തന്നെ ഒരു സ്ത്രീവിമോചനവാദിയുമായിരുന്നു. തദ്ദേശീയ ഇന്ത്യാക്കാരുടേയും സ്പാനീഷ്-അമേരിക്കക്കാരുടേയും അവകാശങ്ങൾക്കു വേണ്ടി അവർ എല്ലായ്പ്പോഴും വാദിച്ചിരുന്നു. കാലിഫോർണിയൻ മരുഭൂമിയെക്കുറിച്ചു പ്രതിപാദിക്കുന്ന " ദ ലാന്റ് ഓഫ് ലിറ്റിൽ റെയ്ൻ" എന്ന നോവലിലൂടെയാണ് മേരി ആസ്റ്റിൻ കൂടുതലായി ഓർമ്മിക്കപ്പെടുന്നത്. തദ്ദേശീയ ഇന്ത്യൻ ജീവിതം പ്രതിപാദിക്കുന്ന അവരുടെ ദ ആറോ മേക്കർ എന്ന നാടകം ന്യൂയോർക്കിലെ ന്യൂ തീയേറ്ററിൽ 1911 ൽ അവതരിപ്പിച്ചിരുന്നു.
1934 ആഗസ്റ്റ് 13 ന് ന്യൂ മെക്സിക്കോയിലെ സാൻറാ ഫിയിൽ വച്ച് മേരി ആസ്റ്റിൻ ഇഹലോകവാസം വെടിഞ്ഞു. അവരെ ആദരിക്കുന്നതിനായി സിയേറാ നിവാദാ യിലെ പർവ്വതത്തിന് മൌണ്ട് മേരി ആസ്റ്റിൻ എന്നു നാമകരണം ചെയ്യപ്പെട്ടിരുന്നു. കാലിഫോർണിയ യിൽ അവർ വളരെക്കാലം ജീവിച്ചിരുന്ന വീടിന് 8.5 മൈൽ അകലെയാണ് ഈ പർവ്വതത്തിന്റെ സ്ഥാനം. 1939 ൽ അവരുടെ ഒരു ജീവചരിത്രം പ്രസിദ്ധീകരിക്കപ്പെട്ടു.
അവലംബം
വർഗ്ഗം:അമേരിക്കൻ വനിതാ എഴുത്തുകാർ വർഗ്ഗം:1868-ൽ ജനിച്ചവർ
അംഗീകാരം (ചലച്ചിത്രം)
എം.പി. രാമചന്ദ്രൻ നിർമ്മാണത്തിൽ എ. ഷെരീഫ് കഥയും തിരക്കഥയും രചിച്ച് ഐ വി ശശി സംവിധാനം ചെയ്ത് 1977ൽ പുറത്തിറങ്ങിയ ഒരു മലയാള ചലച്ചിത്രമാണ്അംഗീകാരം. പ്രമീള, ശ്രീദേവി, വിൻസെന്റ്, പ്രതാപചന്ദ്രൻ എന്നിവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചു. എ.റ്റി. ഉമ്മർ ആണ് ചിത്രത്തിലെ ഗാനങ്ങളുടെ സംഗീതം നിർവ്വഹിച്ചത്.
ഗാനങ്ങൾ
ചിത്രത്തലെ ബിച്ചുതിരുമലയുടെ വരികൾക്ക് എ.റ്റി. ഉമ്മർ സംഗീതം നൽകി.
പടം കാണുക
amgeekaram 1977
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ആലപ്പി ഷെരീഫ് തിരക്കഥയെഴുതിയ ചലച്ചിത്രങ്ങൾ വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:ബിച്ചുതിരുമല-എ.ടി ഉമ്മർ ഗാനങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ
രാജു പരിയാർ
നേപ്പാളിൽ നിന്നുള്ള ഒരു ഗായകനാണ് രാജു പരിയാർ. नेपाली लोक दोहोरी गायक(Nepali: राजु परियार): (ജനനം: 30 ജൂൺ 1980) 2015 ലെ കണക്കനുസരിച്ച് 13,000-ത്തിലധികം ഗാനങ്ങൾ റെക്കോർഡു ചെയ്‌ത അദ്ദേഹം "നേപ്പാളിലെ ജസ്റ്റിൻ ബീബർ" എന്നറിയപ്പെടുന്നു.
ആദ്യകാല ജീവിതം
1980 ജൂൺ 30 ന് ലാംജംഗ് ജില്ലയിലുള്ള ഗൗസഹാർ ഗ്രാമത്തിലാണ് മംഗൽ സിംഗ് പരിയാർ, സാന്താ മായ പരിയാർ എന്നിവരുടെ മകനായി പരിയാർ ജനിച്ചത്. 2015 സെപ്റ്റംബറിൽ കാഠ്മണ്ഡുവിൽ നിന്ന് മുംബൈയിലേക്കുള്ള വിമാനത്തിൽ പരിയാർ ബിഷ്ണു പരിയാറിനെ കണ്ടുമുട്ടി. ഭരത്പൂരിൽ നിന്നുള്ള ക്രിസ്ത്യൻ പാസ്റ്ററായ ബിഷ്ണു വിമാന യാത്രയ്ക്കിടെ പരിയാറുമായി സംഭാഷണം നടത്തി. ഒരു മാസത്തിനുശേഷം പരിയറും ഭാര്യയും രണ്ട് മക്കളും ഭരത്പൂരിലെ ബിഷ്ണുവിന്റെ പള്ളിയിൽ പോയി ക്രിസ്തുമതത്തിലേക്ക് പരിവർത്തനം ചെയ്തു.
കരിയർ
നേപ്പാളിലെ വളരെ ജനപ്രിയ ഗായകനാണ് പരിയാർ. പ്രിയ ഭണ്ഡാരിക്കൊപ്പം അദ്ദേഹം ചെയ്ത ഒരു ഗാനം, വെബിൽ ഏറ്റവുമധികം ആളുകൾ കണ്ട നേപ്പാളിലെ ഗാനങ്ങളിലൊന്നാണ്. പരിയാർ സ്വന്തം ജില്ലയായ ലാംജംഗിൽ ലാംജംഗ് മഹോത്സവത്തിൽ പങ്കെടുത്തിരുന്നു.
ജലബാല വൈദ്യ
ജലബാല വൈദ്യ (ജനനം ആഗസ്റ്റ് 12, 1936) ഇന്ത്യയിലെ മുൻനിരയിൽ നിൽക്കുന്ന സ്റ്റേജ് അഭിനേത്രിയാണ്. സംസ്കൃത ഇതിഹാസ കാവ്യങ്ങൾക്ക് വ്യാഖ്യാനം നൽകുന്ന സമകാലികനായ ഗോപാൽ ശർമ്മന്റെ ഭാര്യയായ ജലബാല രാമായണം എന്ന പുരാണ കഥയിൽ അറിയപ്പെടുന്ന ഒരു സ്ത്രീകഥാപാത്രത്തെയാണ് അഭിനയിച്ചിരുന്നത്. ഗോപാൽ ശർമ്മൻ, ജലബാല എന്നിവരുടെ മകളായ അനസൂയ വൈദ്യ എന്നിവർ സ്ഥാപകരും ഡയറക്ടേഴ്സുമായ ന്യൂഡൽഹിയിൽ സ്ഥിതിചെയ്യുന്ന ദ അക്ഷര തിയറ്റേഴ്സ് ഇംഗ്ലീഷ് റ്റൈറ്റിലിൽ നിർമ്മിച്ച ദ രാമായണ എന്ന പുരാണകഥ മാത്രമാണ് ബ്രോഡ്‍വേ നാടകവേദിയിൽ ഇന്നുവരെ അവതരിപ്പിച്ചു വരുന്നത്.
അവലംബം
വർഗ്ഗം:1936-ൽ ജനിച്ചവർ
ബേഗം റുക്കയാ
ബേഗം റുക്കയാ ഷെഖാവത് ഹൊസേൻ ( রোকেয়া সাখাওয়াত হোসেন) (9 December 1880 – 9 December 1932), അവിഭക്ത ബംഗാളിലെ സാമൂഹ്യപ്രവർത്തകയും എഴുത്തുകാരിയും മുസ്ലീംസമൂഹത്തിൽ സ്ത്രീ ശാക്തീകരണപ്രസ്ഥാനത്തിന്റെ  നേതാവും ആയിരുന്നു. 2004-ൽ ബി.ബിസി. സർവശ്രേഷ്ഠരായ നൂറു ബംഗാളികളെ നാമനിർദ്ദേശം ചെയ്യാൻ ലോകമെമ്പാടുമുള്ള ബംഗാളി ശ്രോതാക്കളോട് ആവശ്യപ്പെട്ടപ്പോൾ (Opinion Poll),  ഫലപ്പട്ടികയിൽ  ആറാമത്തെ സ്ഥാനത്ത്  ബേഗം റുക്കയാ ആയിരുന്നു. ബേഗം റുക്കയുടെ ചരമദിനം, ഡിസമ്പർ ഒമ്പത്  റുക്കയാ ദിനമായി  ബംഗ്ലാദേശ് ആചരിക്കുന്നു.
ജനനം, ബാല്യം
ധനികരും യാഥാസ്ഥിതികരുമായ ജമീന്ദാരി കുടുംബത്തിലാണ് റുക്കയാ ജനിച്ചത്. പിതാവ് സഹീറുദ്ദീൻ സബറിന് നാലു നിയമാനുസൃത ഭാര്യമാരും വെപ്പാട്ടിമാരും ഉണ്ടായിരുന്നു. പെണ്മക്കൾ ബംഗാളിയും ഇംഗ്ലീഷും പഠിക്കുന്നതിന് എതിരായിരുന്നു മാത്രമല്ല അഞ്ചു വയസ്സു മുതൽ പർദ്ദ ആചരിക്കേണ്ടിയുമിരുന്നു. ജ്യേഷ്ഠസഹോദരനാണ് രാത്രികാലങ്ങളിൽ രഹസ്യമായി ഈ രണ്ടു ഭാഷകളും റുക്കിയയെ പഠിപ്പിച്ചത്.
വിവാഹം, വൈധവ്യം
ഇടത്ത്‌|ലഘുചിത്രം|ബേഗം റുക്കയാ ഭർത്താവിനോടൊത്ത് (1898) 1896-ൽ പതിനാറുകാരിയായ റുക്കിയയുടെ വിവാഹം നാല്പതുകാരനും വിധുരനുമായിരുന്ന ഷെഖാവത് ഹോസൈനുമായി നടന്നു. ഹോസൈൻ ബിഹാറിലെ ഭഗൽപൂരിൽ  ഡിസ്റ്റ്രിക്റ്റ് മജിസ്ട്രേറ്റ് ആയിരുന്നു. ഹൊസൈൻ റുക്കിയെ ഇംഗ്ലീഷു പഠിപ്പിക്കുകയും ലേഖനങ്ങളെഴുതി പ്രസിദ്ധീകരിക്കാൻ പ്രോത്സാഹിപ്പിക്കയും ചെയ്തു. . റുക്കിയക്ക് രണ്ടു പെൺകുഞ്ഞുങ്ങൾ പിറന്നെങ്കിലും ശിശുപ്രായത്തിലേ മരണമടഞ്ഞു. പ്രമേഹരോഗിയായിരുന്ന ഭർത്താവ് 1909-ൽ അന്തരിച്ചു. റുക്കിയക്കായി ഭർത്താവ് പതിനായിരം രൂപ എഴുതിവെച്ചിരുന്നു. അതുപയോഗിച്ച് റുക്കിയ ഉടനെത്തന്നെ  ഭഗൽപൂരിൽ മുസ്ലീം ബാലികമാർക്കായി ഒരു വിദ്യാലയം തുടങ്ങി. പക്ഷെ ഭർതൃകുടുംബത്തിന് ഇതൊട്ടും രസിച്ചില്ല. റുക്കിയക്ക് ഈ ഉദ്യമം തത്കാലം ഉപേക്ഷിക്കേണ്ടി വന്നു.
ഷെഖാവത് മെമോറിയൽ ഗേൾസ് സ്കൂൾ
ഭർതൃഗ്രഹത്തിൽ നിന്ന് പുറത്താക്കപ്പെട്ട റുക്കിയ കൊൽക്കത്തയിലേക്ക് താമസം മാറ്റി, അവിടെ,1910-ൽ  ഷെഖാവത് മെമോറിയൽ സ്കൂൾ തുറന്ന് പ്രവർത്തനമാരംഭിച്ചു. തുടക്കത്തിൽ എട്ടു വിദ്യാർഥിനികളും രണ്ടു ബെഞ്ചുകളും മാത്രമേ ഉണ്ടായിരുന്നുള്ളു. സ്കൂൾ ഇന്നും നിലവിലുണ്ട്. ലോർഡ് സിഹ്ന റോഡിൽ സ്ഥിതിചെയ്യുന്ന ഈ സ്കൂൾ പശ്ചിമബംഗാൾ ഗവണ്മെന്റിന്റെ വിദ്യാഭ്യാസ വകുപ്പിനു കീഴിലാണ്. 2010-ൽ സ്കൂളിന്റെ ശതവാർഷികം  ആഘോഷിക്കപ്പെടുകയുണ്ടായി.
അഞ്ജുമൻ-എ-ഖവാതീൻ-എ-ഇസ്ലാം
മുസ്ലീം വനിതകളെ ബോധവത്കരിക്കുന്നതിനായി ബേഗം റുക്കയാ നേതൃത്വം നല്കിയ സംഘടനയാണ് ഇത്. പർദ്ദക്കെതിരായും നാരീവിവേചനത്തിനെതിരായും നാരീ വിദ്യാഭ്യാസത്തിനായും റുക്കയാ സജീവമായി എഴുതുകയും പ്രവർത്തിക്കുകയും ചെയ്തു. ഖുർആനും ശരീഅത്തും സ്ത്രീകൾക്ക് പർദ്ദ വിധിച്ചിട്ടില്ലെന്ന് റുക്കയാ വാദിച്ചു.
മരണം
ഹൃദയസംബന്ധമായ അസുഖം ബാധിച്ച് 1932 ഡിസമ്പർ  9-ന്  കൊൽക്കത്തക്കടുത്ത്  സോദ്പൂരിൽ വെച്ച്  റുക്കയാ ബേഗം മരണമടഞ്ഞു. ഡിസമ്പർ 9 റുക്കയാ ദിനമായി ബംഗ്ലാദേശ് ആചരിക്കുന്നു. ബേഗം റുക്കയയുടെ സ്മരണാർഥം, അവരുടെ ജന്മസ്ഥലമായ രംഗ്പൂരിൽ ബംഗ്ലാദേശ് സർക്കാർ 2008-ൽ  ബേഗം റുക്കയാ യൂണിവഴ്സിറ്റി ആരംഭിച്ചു. ലഘുചിത്രം|ഢാക്കാ സർവകലാശാലയിൽ ബേഗം റുക്കിയയുടെ പ്രതിമ
രചനകൾ
1902-മുതൽ മിസിസ്. ആർ.എസ്. ഹോസൈൻ എന്നപേരിൽ റുക്കയാ  ബംഗാളിയിലും ഇംഗ്ലീഷിലും   ലേഖനങ്ങളും ചെറുകഥകളും എഴുതിത്തുടങ്ങി.ഇവയുടെ സംഗ്രഹമാണ്  മതിചൂർ ഒന്നും രണ്ടും ഭാഗങ്ങൾ. സുൽതാനയുടെ കിനാവ് (Sultana's Dream) 1908-ൽ പുറത്തു വന്ന ഇംഗ്ലീഷു കൃതിയാണ്. പദ്മരാഗ് എന്ന നോവൽ 1924-ലാണ് എഴുതപ്പെട്ടത്. സ്ത്രീകളുടെ ദുരവസ്ഥ എടുത്തു കാണിക്കുന്ന അമ്പതോളം സംഭവകഥകളുടെ വിവരണമാണ്  അബരോധ് ബാസിനി (1931). ഈ കൃതി റുക്കയാ തന്റെ അമ്മ, റഹമുന്നീസാ സബേരാ ചൗധരാണിക്കാണ് സമർപ്പിച്ചിരിക്കുന്നത്.
വാഴയൂർ ഗ്രാമപഞ്ചായത്ത്
ലഘുചിത്രം|Azhinjilam Junction on the Airport Bypass in Vazhayur മലപ്പുറം ജില്ലയിലെ ഏറനാട് താലൂക്കിൽ, കൊണ്ടോട്ടി ബ്ളോക്കിലാണ് 21.19 ചതുരശ്രകിലോമീറ്റർ വിസ്തീർണ്ണമുള്ള വാഴയൂർ ഗ്രാമപഞ്ചായത്ത് സ്ഥിതി ചെയ്യുന്നത്. ഈ ഗ്രാമപഞ്ചായത്തിന് 17 വാർഡുകളാണുള്ളത്.
അതിരുകൾ
== വാർഡുകൾ, 2015ൽ മെമ്പർമാർ ==
എം.എം. ജേക്കബ്
'''എം.എം. ജേക്കബ്''' (ജനനം: 1928 ഓഗസ്റ്റ് 9, മരണം. 2018 ജൂലൈ 8) ഇൻഡ്യൻ നാഷണൽ കോൺഗ്രസിൽ അംഗമായ ഒരു രാഷ്ട്രീയപ്രവർത്തകനായിരുന്നു. മുണ്ടക്കൽ മാത്യു ജേക്കബ് എന്നാണ് ഇദ്ദേഹ‌ത്തിന്റെ മുഴുവൻ പേര്. കോട്ടയം ജില്ല യിലെ രാമപുരം എന്ന സ്ഥലത്താണ് ഇദ്ദേഹം ജനിച്ചത്. ഉലഹന്നാൻ മാത്യൂ, റോസമ്മ മുണ്ടക്കൽ എന്നിവരാണ് മാതാപിതാക്കൾ. തിരുവല്ല സ്വദേശിയായ അച്ചാമ്മ കുന്നുതറയെയാണ് ഇദ്ദേഹം വിവാഹം കഴിച്ചത്. ജയ, ജെസ്സി, എലിസബത്ത്, റേച്ചൽ എന്നിങ്ങനെ നാലു പെണ്മക്കളാണ് ഇദ്ദേഹത്തിനുള്ളത്. 1995-ൽ ഇദ്ദേഹത്തെ മേഘാലയയുടെ ഗവർണറായി നിയമിക്കുകയുണ്ടായി. 2000-ൽ ഇദ്ദേഹത്തെ രണ്ടാം വട്ടവും മേഘാലയ ഗവർണർ സ്ഥാനം നൽകി. 1996 മുതൽ കുറച്ചു സമയം ഇദ്ദേഹം അരുണാചൽ പ്രദേശിന്റെ ഗവർണർ സ്ഥാനവും വഹിച്ചിരുന്നു.
വിദ്യാഭ്യാസം
തിരുവനന്തപുരം യൂണിവേഴ്സിറ്റി കോളേജ്, തേവര സേക്രഡ് ഹാർട്ട് കോളേജ്, മദ്രാസ് ലയോള കോളേജ്, ലഖ്നൗ സർവ്വകലാശാല എന്നിവിടങ്ങളിലാണ് ഇദ്ദേഹം വിദ്യാഭ്യാസം നടത്തിയത്. ഇദ്ദേഹത്തിന് നിയമബിരുദവും പൊളിറ്റിക്കൽ സയൻസിൽ മാസ്റ്റേഴ്സ് ബിരുദവുമുണ്ട്. അമേരിക്കൻ ഐക്യനാടുകളിലെ ചിക്കാഗോ സർവ്വകലാശാലയിൽ ഇദ്ദേഹം പൊതുസേവന‌ത്തിൽ ഡിപ്ലോമയും പാസായിട്ടുണ്ട്.
ഔദ്യോഗികജീവിതം
1952-ൽ ഇദ്ദേഹം കേരള ഹൈക്കോടതിയിൽ അഭിഭാഷകനായി പ്രവേശിച്ചു. കോട്ടയത്ത് നികുതി സംബന്ധിച്ച കേസുകളിൽ ശ്രദ്ധ കേന്ദ്രീകരിച്ചുകൊണ്ട് ഇദ്ദേഹം ജോലി ചെയ്തിരുന്നു.
അൻപതുകളുടെ ആദ്യ കാലത്ത് ഇദ്ദേഹം രാഷ്ട്രീയ സാമൂഹ്യ പ്രസ്ഥാനങ്ങളിൽ ആകൃഷ്ടനായി. വിനോബ ഭാവെ ഭൂദാനപ്രസ്ഥാനം തുടങ്ങിയപ്പോൾ ഇദ്ദേഹം ഇതിനോട് ചേർന്ന് പ്രവർത്തിക്കാനാരംഭിച്ചു. ഇന്ത്യയുടെ പല ഭാഗങ്ങളിലും ഇതു സംബന്ധിച്ച പരിശീലന പരിപാടികൾ ഇദ്ദേഹം സംഘടിപ്പിക്കുകയുണ്ടായി.
ഇദ്ദേഹം 1954-ൽ ഭാരത് സേവക് സമാജിൽ ചേർന്നു. ഇതൊരു രാഷ്ട്രീയ രഹിത വോളണ്ടറി സംഘടനയായിരുന്നു. ജവഹർലാൽ നെഹ്രുവായിരുന്നു ഇതിന്റെ പ്രസിഡന്റ്. കേന്ദ്രമന്ത്രിയായിരുന്ന ഗുൽസാരിലാൽ നന്ദയായിരുന്നു ചെയർമാൻ. ഇന്ത്യയുടെ ആസൂത്രിതവികസനത്തിൽ പൊതു പങ്കാളിത്തം ഉറപ്പുവരുത്തുകയായിരുന്നു സംഘടനയുടെ ലക്ഷ്യം. വോളണ്ടിയർമാരെയും കാമ്പ് ലീഡർമാരെയും പരിശീലിപ്പിക്കുന്നജോലിയായിരുന്നു ഇദ്ദേഹം ചെയ്തത്. 1957-ൽ കളമശ്ശേരിയിൽ വർക്ക് ആൻഡ് ഓറിയന്റേഷൻ സെന്റർ എന്ന പദ്ധതിയിൽ ട്രെയിനിംഗ് സൂപ്പർവൈസറായി ഇദ്ദേഹം ജോലി ചെയ്തിട്ടുണ്ട്.
ലോക് കാര്യ ക്ഷേത്ര, നഗര സാമൂഹികക്ഷേമ പ്രസ്ഥാനങ്ങൾ, ചേരിയിൽ സേവനം നടത്തുന്ന കേന്ദ്രങ്ങൾ, രാത്രി താവളങ്ങൾ എന്നിങ്ങനെ പല പദ്ധതികളിലും ഇദ്ദേഹം ഇടപെട്ടിട്ടുണ്ട്. ഭാരത് സേവക് സമാജിന്റെ ഭാഗമായി യുനസ്കോ എന്ന സംഘടനയോടും ഇദ്ദേഹം ബന്ധപ്പെട്ട് പ്രവർത്തിച്ചിട്ടുണ്ട്. 1960-ൽ ശ്രീലങ്കയിലും ഇദ്ദേഹം പ്രവർത്തിക്കുകയുണ്ടായി. തിരുവനന്തപുരത്തുനടന്ന ഗാന്ധി സെന്റിനറി നാഷണൽ ഇന്റഗ്രേഷൻ ഇന്റർ യൂണിവേഴ്സിറ്റി ക്യാമ്പിലും ഇദ്ദേഹം പങ്കെടുത്തിരുന്നു. തേവരയിലെയും പിന്നീട് രാജഗിരിയിലെയും ഇൻസ്റ്റിറ്റ്യൂട്ട് ഓഫ് സോഷ്യൽ വർക്ക് എന്ന പരിശീലനസ്ഥാപനത്തിൽ ഇദ്ദേഹം അതിഥിയായി ക്ലാസുകളെടുത്തിട്ടുണ്ട്.
അഴിമതിക്കെതിരായി പ്രവർത്തിക്കുന്ന സദാചാർ സമിതിയുടെ കൺവീനറായും ഇദ്ദേഹം പ്രവർത്തിച്ചിട്ടുണ്ട്. സമിതി കേരളത്തിലെ എല്ലാ ജില്ലകളിലും ശാഖകൾ അക്കാലത്ത് തുടങ്ങുകയുണ്ടായി. 1975 മുതൽ 1981 വരെ ഇദ്ദേഹം കേരള സ്റ്റേറ്റ് കോ ഓപ്പറേറ്റീവ് റബ്ബർ മാർക്കറ്റിംഗ് ഫെഡറേഷന്റെ പ്രസിഡന്റായിരുന്നു. കോട്ടയം ജില്ലാ സഹകരണ ബാങ്കിന്റെ ഡയറക്റ്റർ, പാലാ റബ്ബർ മാർക്കറ്റിംഗ് കോ-ഓപ്പറേറ്റീവ് സൊസൈറ്റിയുടെ ഡയറക്റ്റർ, ചിത്രലേഖ ഫിലിം കോ-ഓപ്പറേറ്റീവ് സൊസൈറ്റിയുടെ ഡയറക്റ്റർ, ചെയർമാൻ എന്നീ സ്ഥാനങ്ങളും ഇദ്ദേഹം വഹിച്ചിട്ടുണ്ട്.
1974 മുതൽ 78 വരെ ഇദ്ദേഹം പ്ലാന്റേഷൻ കോർപ്പറേഷൻ ചെയർമാനായിരുന്നു. "ഓയിൽ പാം ഇൻഡ്യ ലിമിറ്റഡിന്റെ ആദ്യ ചെയർമാനുമായിരുന്നു (1977–1978) ശ്രീ എം.എം. ജേക്കബ്. 1975 മുതൽ 78 വരെ Hindustan Latexഹിന്ദുസ്ഥാന ലാറ്റെക്സിന്റെ ഗവേണിംഗ് ബോഡിൽ ഇദ്ദേഹം അംഗമായിരുന്നു. 1973 മുതൽ 75 വരെ ഇദ്ദേഹം ഇൻഡ്യൻ കോഫി ബോർഡിലും വർഷങ്ങളോളം ഇൻഡ്യൻ റബ്ബർ ബോർഡിലും അംഗമായിരുന്നു. 1977 മുതൽ 82 വരെ ഇദ്ദേഹം ഇൻഡ്യൻ ഓവർസീസ് ബാങ്കിന്റെ ഡയറക്ടറായിരുന്നു. കേരള റെഡ് ക്രോസിലും ഇദ്ദേഹം ഔദ്യോഗിക പദവി വഹിച്ചിട്ടുണ്ട്. 1991 മുതൽ 94 വരെ ഇദ്ദേഹം ഫരീദാബാദിലെ വൈ.എം.സി.എ. ഇൻസ്റ്റിറ്റ്യൂട്ട് ഓഫ് എഞ്ചിനിയറിംഗിൽ ബോഡ് ഓഫ് മാനേജ്മെന്റ് ചെയർമാനായിരുന്നു.
രാഷ്ട്രീയ ജീവിതം
1982-ലും 1988-ലും ഇദ്ദേഹത്തെ രാജ്യസഭയിലേയ്ക്ക് തിരഞ്ഞെടുക്കുകയുണ്ടായി. 1986-ൽ ഇദ്ദേഹത്തെ രാജ്യസഭയുടെ ഡെപ്യൂട്ടി ചെയർമാനായി തിരഞ്ഞെടുക്കുകയുണ്ടായി. പാർലമെന്ററി കാര്യ മന്ത്രിയായും, ആഭ്യന്തരകാര്യ മന്ത്രിയായും ജലവിഭവ വകുപ്പ് മന്ത്രിയായും പല അവസരങ്ങളിൽ ഇദ്ദേഹം ജോലി ചെയ്തിട്ടുണ്ട്.
ഇദ്ദേഹം ന്യൂ യോർക്കിൽ ഐക്യരാഷ്ട്ര അസംബ്ലിയിൽ 1985-ലും 1993-ലും ഇന്ത്യയെ പ്രതിനിധീകരിച്ചിട്ടുണ്ട്. 1993-ൽ യൂറോപ്യൻ പാർലമെന്റിലെ മനുഷ്യാവകാശ കോൺഫറൻസിലും ഇദ്ദേഹം പങ്കെടുക്കുകയുണ്ടായി.
പ്രസാധകൻ, എഡിറ്റർ എന്നീ നിലകളിൽ
ഭാരത് സേവക് എന്ന സാമൂഹ്യപ്രവർത്തകരുടെ ജേണലിന്റെ പ്രസാധകൻ, കോൺഗ്രസ് റിവ്യൂ എന്ന ദ്വൈവാരികയുടെ ചീഫ് എഡിറ്റർ, വീക്ഷണം പത്രത്തിന്റെ മാനേജിംഗ് എഡിറ്റർ എന്നീ നിലകളിൽ ഇദ്ദേഹം പ്രവർത്തിച്ചിട്ടുണ്ട്. പല പ്രബന്ധങ്ങളും ജേണലുകളിൽ പ്രസിദ്ധീകരിച്ചിട്ടുണ്ട് എന്നതുകൂടാതെ ഇദ്ദേഹം ചില പുസ്തകങ്ങളും പ്രസിദ്ധീകരിച്ചിട്ടുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:1928-ൽ ജനിച്ചവർ
വർഗ്ഗം:ഓഗസ്റ്റ് 9-ന് ജനിച്ചവർ
റിയോ കാർണിവൽ
റിയോ ഡി ജനീറോയിലെ കാർണിവൽ (പോർച്ചുഗീസ്: കാർനവൽ ഡോ റിയോ ഡി ജനീറോ) എല്ലാ വർഷവും നോമ്പിന് മുമ്പ് നടക്കുന്ന ഒരു ഉത്സവമാണ്. പ്രതിദിനം രണ്ട് ദശലക്ഷം ആളുകൾ തെരുവുകളിൽ കാണപ്പെടുന്ന ലോകത്തിലെ ഏറ്റവും വലിയ കാർണിവലായി ഇത് കണക്കാക്കപ്പെടുന്നു. റിയോയിലെ ആദ്യത്തെ കാർണിവൽ ഉത്സവം 1723 ലാണ് നടന്നത്.
സാധാരണ റിയോ കാർണിവൽ പരേഡിൽ നിരവധി സാംബ സ്കൂളുകളിൽ നിന്നുള്ള ഉല്ലാസക൪, ഫ്ലോട്ടുകൾ, അലങ്കാരങ്ങൾ എന്നിവ നിറഞ്ഞിരിക്കുന്നു (ഏകദേശം 200 ലധികം, അഞ്ച് ലീഗുകൾ / ഡിവിഷനുകളായി തിരിച്ചിരിക്കുന്നു). പ്രാദേശികവും ഭൂമിശാസ്ത്രപരവും പൊതുവായതുമായ പശ്ചാത്തലമുള്ള കാർണിവലിൽ ഒരുമിച്ച് പങ്കെടുക്കാൻ ആഗ്രഹിക്കുന്ന പ്രാദേശിക അയൽവാസികളുടെ സഹകരണമാണ് സാംബ സ്‌കൂൾ.
പുറത്തേക്കുള്ള കണ്ണികൾ
വർഗ്ഗം:ഉത്സവം
രാഷ്ട്രീയ ഏകതാ ദിനം
സർദാർ വല്ലാഭായി പട്ടേലിന്റെ ജന്മദിനമായ ഒക്ടോബർ 31 ആണ് രാഷ്ട്രീയ ഏകതാ ദിനമായി) ആചരിക്കുന്നത്.
പരിപാടികൾ
ആചരണത്തിന്റെ ഭാഗമായി രാഷ്ട്രീയ ഏകതാ പ്രതിജ്ഞയെടുക്കൽ, പദയാത്ര, ഏകതയ്ക്കായുള്ള കൂട്ടയോട്ടം എന്നിവ സംഘടിപ്പിക്കാൻ സർക്കാർ നിർദ്ദേശം നൽകിയിട്ടുണ്ട്.
പ്രതിജ്ഞ
രാഷ്ട്രത്തിന്റെ ഏകതയും സമഗ്രതയും സുരക്ഷയും സംരക്ഷിക്കുന്നതിനായും ഈ സന്ദേശം മറ്റുള്ളവരിലേക്ക് എത്തിക്കുന്നതിനായും സ്വയം സമർപ്പിക്കുന്നതായി ഞാൻ സഗൗരവം പ്രതിജ്ഞ ചെയ്യുന്നു. രാഷ്ട്രം ഏകീകരിക്കുക എന്ന സ്വപ്നം സാക്ഷാത്കരിച്ച സർദാർ വല്ലഭായി പട്ടേലിന്റെ വീക്ഷണത്തേയും പ്രവൃത്തിയേയും ഉൾക്കൊണ്ടുകൊണ്ട് രാഷ്ട്രത്തിന്റെ ഏകീകരണത്തിനായുള്ള ചേതനയും ഈ പ്രതിജ്ഞയിലൂടെ ഞാൻ ഏറ്റെടുക്കുന്നു. രാഷ്ട്രത്തിന്റെ ആഭ്യന്തര സുരക്ഷയ്ക്കായി എന്റേതായ പങ്ക് വഹിക്കുമെന്ന് ഞാൻ ദൃഢപ്രതിജ്ഞ ചെയ്യുന്നു.
ആദികൈലാസയാത്ര
ഹിമാലയ സഞ്ചാരസാഹിത്യകാരന്മാരിൽ പ്രമുഖനായ ശ്രീ.എം. കെ. രാമചന്ദ്രൻ രചിച്ച കൃതിയാണ് ആദികൈലാസയാത്ര. അദ്ദേഹം നടത്തിയ ആദ്യതത്െ കൈലാസ യാത്രയുടെ അനുഭവ വിവരണമാണ് ഈ കൃതിയിൽ വിവരിച്ചിട്ടുള്ളത്. മങ്തി ക്യാമ്പ് വരെ വാഹനത്തിലും പിന്നീട് കാളീ നദീ തീരത്തുകൂടി ദർഭ, കാപ്ല, ബുധി, ഗുഞ്ജി നാഭി, കുറ്റി ഫാൽകിവാർ വഴി കാൽനടയായും നടത്തിയ യാത്രകളും അതിനിടയിലുണ്ടായ അനുഭവങ്ങളുമാണ് അദ്ദേഹം ഈ കൃതിയിൽ വർണ്ണിച്ചിട്ടുള്ളത്.
ആദികൈലാസം
ഉത്തരാഖണ്ഡ് സംസ്ഥാനത്തിൽ തിബറ്റ്- ചൈന അതിർത്തിയിൽ പിത്തോർഗഡ് ജില്ലയിലാണ് ഛോട്ട കൈലാസ് എന്ന് കൂടി പറയുന്ന ആദികൈലാസം സ്ഥിതിചെയ്യുന്നത്. തിബറ്റിലുള്ള കൈലാസം പോലെ ദിവ്യമായി കരുതുന്ന കുമയൂൺ താഴ്വരയിലെ മറ്റൊരു പർവ്വതമാണ് ആദികൈലാസം. ബേസ് ക്യാമ്പായ ദാർചുലയിൽ നിന്നും 120 കിലൊമിറ്റർ അകലെ ആണു ജോലിങ് ചോങ് എന്ന ക്യാമ്പിനടുത്തുള്ള ആദികൈലാസം.
അവലംബം
വർഗ്ഗം:മലയാളത്തിലുള്ള യാത്രാവിവരണങ്ങൾ
പോളിമെനോറാജിയ
പോളിമെനോറിയ (പതിവ് ആർത്തവ രക്തസ്രാവം), മെനോറാജിയ (കനത്ത ആർത്തവ രക്തസ്രാവം) എന്നിവയുടെ സംയോജനത്തെ സൂചിപ്പിക്കുന്ന ഒരു ആർത്തവ വൈകല്യമാണ് എപ്പിമെനോറാജിയ അല്ലെങ്കിൽ പോളിഹൈപ്പർമെനോറിയ എന്നും അറിയപ്പെടുന്നത്.
അവലംബം
വർഗ്ഗം:രക്തസംബന്ധിയായ രോഗങ്ങൾ
പാരീസ് സ്ട്രീറ്റ്; റെയിനി ഡേ
ഫ്രഞ്ച് കലാകാരനായ ഗുസ്താവ് കൈലേബോട്ട് (1848–1894) 1877-ലെ ഒരു എണ്ണച്ചായചിത്രമാണ് പാരീസ് സ്ട്രീറ്റ്; റെയിനി ഡേ.(French: Rue de Paris, temps de pluie) അദ്ദേഹത്തിൻറെ ഏറ്റവും മികച്ച ചിത്രമാണിത്. വടക്കേ പാരീസിലെ ഗാരെ സെന്റ്-ലസറെയുടെ കിഴക്കുഭാഗത്തേ ഒരു കവാടത്തിൽ കാർഫ്ഫോർ ഡി മോസ്കൗ എന്നറിയപ്പെടുന്ന പ്ലേസ് ഡബ്ലിൻ വഴി നടന്നുവരുന്ന നിരവധി പേരെ ഇതിൽ ചിത്രീകരിച്ചിരിക്കുന്നു. കൈലേബോട്ട് ഇംപ്രഷനിസ്റ്റ് ചിത്രകാരന്മാരുടെ സുഹൃത്തും അവരുടെ ഒരു രക്ഷാധികാരിയുമായിരുന്നു. ഈ ചിത്രം സ്കൂളിന്റെ ഭാഗമായിട്ടാണ് ചിത്രീകരിച്ചത്. ബ്രഷ് ഉപയോഗിച്ച് വിശാലമായ മിനുക്കുപണികൾ നടത്തി ഈ ചിത്രം അതിന്റെ യാഥാർത്ഥ്യത്തിൽ നിന്ന് വ്യത്യാസപ്പെട്ട് ചിത്രീകരിച്ചിരിക്കുന്നു.
External links
വർഗ്ഗം:ഫ്രഞ്ച് പെയിന്റിംഗുകൾ വർഗ്ഗം:സ്ത്രീകളുടെ ചിത്രങ്ങൾ
ഷോർസ്ക്കി ദേശീയോദ്യാനം
പടിഞ്ഞാറുള്ള സൈബീരിയൻ സമതലം തെക്കൻ സൈബീരിയൻ പർവ്വതങ്ങളുമായി സന്ധിക്കുന്ന തെക്കു-പടിഞ്ഞാറ് സൈബീരിയയിലുള്ള വനസമ്പന്നമായ പർവ്വതപ്രദേശമാണ് ഷോർസ്ക്കി ദേശീയോദ്യാനം (Russian: Шорский национальный парк). ദേശീയോദ്യാനം പ്രതിനിധീകരിക്കുന്നത് ഡാർക്ക്ടൈഗാ മരങ്ങളുള്ള പ്രദേശങ്ങളെയാണ് (ദേശീയോദ്യാനത്തിന്റെ 92%വും വനമാണുള്ളത്). കെമെറോവോ നഗരത്തിൽ നിന്നും ഏകദേശം 300 കിലോമീറ്റർ തെക്കായി കെമെറോവോ ഒബ്ലാസ്റ്റിന്റെ തെക്കൻ അറ്റത്തുള്ള തഷ്ടഗോൾസ്ക്കി ജില്ലയുടെ 4,180 ചതുരശ്രകിലോമീറ്റർ സ്ഥലാത്തായാണ് ഈ ദേശീയോദ്യാനം വ്യാപിച്ചിരിക്കുന്നത്. ഈ മേഖല ഷോർസ് ജനങ്ങളുടെ ജന്മനാടാണ്. 1989ൽ ദേശീയോദ്യാനത്തെ ഒരു സംരക്ഷിതപ്രദേശമായി പ്രഖ്യാപിക്കുന്നതിനു മുൻപ് ഇവിടം ചരിത്രപരമായി ഖനനം, മരംവെട്ടൽ വ്യവസായങ്ങളുമായാണ് ബന്ധപ്പെട്ടിരുന്നത്.
ഭൂപ്രകൃതി
ദേശീയോദ്യാനത്തിന്റെ മിക്ക ഭാഗങ്ങളിലും ആഴത്തിലുള്ള നദീതാഴ്വരകളുള്ള അധികം ഉയരമില്ലാത്ത പർവ്വതങ്ങളാണുള്ളത്.
അവലംബം
വർഗ്ഗം:റഷ്യയിലെ ദേശീയോദ്യാനങ്ങൾ
സ്കറിയ സക്കറിയ
മലയാളം അദ്ധ്യാപകൻ, എഡിറ്റർ, ഗ്രന്ഥകർത്താവ്, ഗവേഷകൻ എന്നീ നിലകളിൽ പ്രസിദ്ധനായ വ്യക്തിയായിരുന്നു സ്കറിയ സക്കറിയ (1947 - 2022 ഒക്ടോബർ 18). ട്യൂബിങ്ങൺ സർവ്വകലാശാലയിൽ ഗുണ്ടർട്ടിന്റെ ഗ്രന്ഥശേഖരം കണ്ടെത്തിയതിൽ ഇദ്ദേഹം പങ്ക് വഹിച്ചിരുന്നു. ജൂതമലയാളം, മലയാളം എന്നിവയാണ് ഇദ്ദേഹത്തിന് താല്പര്യമു‌ള്ള വിഷയങ്ങൾ.
ജീവിതരേഖ
സ്കറിയാ സക്കറിയ 1947-ൽ എടത്വാ ചെക്കിടിക്കാട് കരിക്കംപള്ളിൽ കുടുംബത്തിൽ ജനിച്ചു.
ഭൗതികശാസ്ത്രത്തിൽ ബിരുദമെടുത്തതിനുശേഷം ചങ്ങനാശ്ശേരി എസ്.ബി. കോളേജിൽ നിന്ന് 1969-ൽ മലയാളസാഹിത്യത്തിൽ ബിരുദാനന്തരബിരുദവും നേടി. 1968-ൽ കേരള സർവ്വകലാശാലയുടെ സചിവോത്തമസ്വർണ്ണമെഡൽ ലഭിച്ചു.
1992-ൽ കേരള സർവ്വകലാശാലയിലെ ലിംഗ്വിസ്റ്റിക്സ് വിഭാഗത്തിൽ നിന്ന് ഇദ്ദേഹത്തിന് പി.എച്ച്.ഡി. ലഭിച്ചു. ‘’പ്രാചീനമലയാളഗദ്യത്തിന്റെ വ്യാകരണവിശകലനം‘’ (A Grammatical Analysis of Early Missionary Malayalam Prose Texts) ആയിരുന്നു ഇദ്ദേഹത്തിന്റെ ഗവേഷണവിഷയം. 1990-ൽ ഫ്രെയ്ബർഗ്ഗിലെ ഗെയ്ഥെ ഇൻസ്റ്റിറ്റ്യൂട്ടിൽ ജർമ്മൻ ഭാഷാപഠനം. അലക്സാണ്ടർ ഫോൺ ഹുംബോൾട്ട് ഫെല്ലോ എന്ന നിലയിൽ ജർമ്മനിയിലും സ്വിറ്റ്സർലാണ്ടിലുമുള്ള സർവ്വകലാശാലകളിലും ഗ്രന്ഥശേഖരങ്ങളിലും ഗവേഷണപഠനങ്ങൾ നടത്തി.
1962 മുതൽ 82 വരെ ചങ്ങനാശ്ശേരി എസ്.ബി. കോളേജിൽ ഇദ്ദേഹം ലക്ചററും 1982 മുതൽ 94 വരെ പ്രഫസറും ആയി ജോലി ചെയ്തിരുന്നു. 1994 മുതൽ 1997 വരെ ഇദ്ദേഹം കാലടിയിലെ ശ്രീ ശങ്കരാചാര്യ സംസ്കൃത സർവ്വകലാശാലയിൽ മലയാളം വിഭാഗത്തിൽ റീഡറായും 1997 മുതൽ 2007 വരെ മലയാളം പ്രഫസറായും അതോടൊപ്പം കോ-ഓർഡിനേറ്ററായും പ്രവർത്തിച്ചു.
കോട്ടയത്ത് മഹാത്മാഗാന്ധി സർവ്വകലാശാലയ്ക്കു കീഴിലുള്ള സ്കൂൾ ഓഫ് ലെറ്റേഴ്സിലും കേരള കലാമണ്ഡലത്തിലും ഇദ്ദേഹം വിസിറ്റിംഗ് പ്രഫസറായിരുന്നു. കേരളത്തെപ്പറ്റിയുള്ള പഠനങ്ങ‌ൾക്കായുള്ള താപസം എന്ന മൂന്നു മാസം കൂടുമ്പോൾ പുറത്തിറങ്ങുന്ന മലയാളം ഇംഗ്ലീഷ് ഭാഷകളിലുള്ള ജേണലിന്റെ എഡിറ്ററാണിദ്ദേഹം. ഓശാന മൗണ്ടിന്റെ ബൈബിൾ തർജമയിൽ എൻ.വി. കൃഷ്ണവാര്യരുമായി സഹകരിച്ചു.കേരള സർക്കാരിന്റെ മുസിരിസ് പൈതൃക പദ്ധതിയുടെ മുതിർന്ന ഉപദേഷ്ടാവായും പ്രവർത്തിച്ചു. തലശ്ശേരി ഹെർമൻ ഗുണ്ടർട്ട് മ്യൂസിയത്തിൻ്റെ ക്യുറേറ്റർ.
ബെൻ സ്വി ഇൻസ്റ്റിറ്റ്യൂട്ട്, ജെറുസലേമിലെ ഹീബ്രൂ സർവ്വകലാശാല എന്നിവയുമായി സഹകരിച്ച് ഡോ. സ്കറിയാ സക്കറിയ "ജൂതരുടെ മലയാളം പെൺപാട്ടുകൾ" ശേഖരിച്ച് പ്രസിദ്ധീകരിച്ചിട്ടുണ്ടു്.
2022 ഒക്ടോബർ 18ന് അന്തരിച്ചു.
ഭാര്യ- മേരിക്കുട്ടി (അടുക്കളയിൽ നിന്ന് കിച്ചനിലേക്ക് എന്ന പുസ്തകം പ്രസിദ്ധീകരിച്ചു.) മക്കൾ: ഡോ.സുമ സ്കറിയ, ഡോ.അരുൾ ജോർജ് സ്കറിയ. മരുമക്കൾ: ഡോ. വി ജെ വർഗീസ്, ഡോ. നീത മോഹൻ.
പുറത്തേയ്ക്കുള്ള കണ്ണികൾ
വർഗ്ഗം:ഗവേഷകർ വർഗ്ഗം:അദ്ധ്യാപകർ വർഗ്ഗം:സമഗ്ര സംഭാവനയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
അലെക്സിസ് മെനെസിസിന്റെ ജൊർണാദ
പോർട്ടുഗീസ് എഴുത്തുകാരനായ ആന്റോണിയോ ഡെ ഗുവേയ എഴുതിയ ഒരു സഞ്ചാരസാഹിത്യ, ചരിത്ര ഗ്രന്ഥമാണ് അലെക്സിസ് ഡി മെനെസിസിന്റെ ജൊർണാദ (Jornada do Arcebispo de Goa Dom Frey Alexio de Menezes...) അഥവാ അലെക്സിസ് മെനസിസിന്റെ സഞ്ചാരം. 1606ൽ പോർട്ടുഗലിലെ കോയ്മ്പ്രയിൽ വെച്ച് പ്രസിദ്ധീകരിക്കപ്പെട്ട ഈ പുസ്തകം ഗോവയിലെ ലത്തീൻ മെത്രാപ്പോലീത്തയായിരുന്ന അലെക്സിസ് ഡി മെനെസിസിന്റെ യാത്രകളും അനുഭവങ്ങളും പ്രവർത്തനങ്ങളും പ്രതിപാദിക്കുന്നു. ഇതിൽ മെനസിസിന്റെ മലബാറിലെ മാർത്തോമാ നസ്രാണികളുടെ ഇടയിലെ പ്രവർത്തനങ്ങൾ പ്രത്യേക പ്രാധാന്യത്തോടെ വിവരിക്കുന്നുണ്ട്.
ഇന്ത്യയിലെ ക്രിസ്തുമതം
ഇന്ത്യയിലെ തദ്ദേശീയമായ ക്രൈസ്തവ സമൂഹമാണ് മാർത്തോമാ നസ്രാണികൾ. യേശുക്രിസ്തുവിന്റെ പന്ത്രണ്ട് ശ്ലീഹന്മാരിൽ ഒരാളായ മാർത്തോമാ (സെൻറ് തോമസ് അപ്പസ്തോലൻ) ക്രി. വ. 52ൽ മലബാർ തീരത്തിലെ മുസിരിസ് തുറമുഖത്തിൽ കപ്പലിറങ്ങുകയും തുടർന്ന് യഹൂദ കുടിയേറ്റക്കാരെയും തദ്ദേശീയരെയും ക്രിസ്തുമതത്തിലേക്ക് പരിവർത്തനം ചെയ്യുകയും ചെയ്തു എന്ന് പാരമ്പര്യ പ്രകാരം വിശ്വസിക്കപ്പെട്ടുപോരുന്നു. ഈ സമൂഹത്തിൻറെ പിന്തുടർച്ചക്കാരാണ് മാർത്തോമാ നസ്രാണികൾ സ്വയം കണക്കാക്കുന്നത്. രണ്ടാം നൂറ്റാണ്ട് മുതൽ ഈ സമൂഹത്തെ പറ്റി പരോക്ഷമായ പല സാക്ഷ്യങ്ങളും ലഭ്യമാണെങ്കിലും സംശയാതീതവും നേരിട്ടുള്ളതുമായ ആദ്യ ചരിത്ര സാക്ഷ്യം ലഭിക്കുന്നത് അലക്സാണ്ഡ്രിയൻ പണ്ഡിതനും ലോക സഞ്ചാരിയുമായ കോസ്മാസ് ഇൻഡികോപ്ല്യൂസ്റ്റസിന്റെ എഴുത്തിൽ നിന്നുമാണ്. അതിൽ പേർഷ്യൻ സസ്സാനിദ് സാമ്രാജ്യത്തിലെ അംഗീകൃത ക്രൈസ്തവ സഭയായ കിഴക്കിന്റെ സഭയുടെ ആത്മീയ നേതാക്കളുടെ സാന്നിധ്യം ഇന്ത്യയിലെ ക്രൈസ്തവ സമൂഹത്തിന്റെ ഇടയിൽ വ്യക്തമാണ്. ദക്ഷിണേന്ത്യയിലെ വിവിധ ക്രൈസ്തവ കേന്ദ്രങ്ങളിൽ നിന്ന് കണ്ടെടുക്കപ്പെട്ടിട്ടുള്ളവയും ഏഴാം നൂറ്റാണ്ട് വരെ പഴക്കം അനുമാനിക്കപ്പെട്ടിട്ടുള്ളതുമായ പാഹ്ലവി ആലേഖിത കൽക്കുരിശുകളും ഒമ്പതാം നൂറ്റാണ്ടിലെ കൊല്ലം തർസാ പള്ളി ശാസനവും പേർഷ്യൻ ബന്ധത്തിൻറെ അവശേഷിക്കുന്ന തെളിവുകളാണ്. പതിനാറാം നൂറ്റാണ്ടിന്റെ ആരംഭത്തിൽ റോമൻ കത്തോലിക്കാ സഭാംഗങ്ങളായ പോർട്ടുഗീസ് മിഷനറിമാർ മധ്യകേരളത്തിൽ എത്തുന്നത് വരെ കേരളത്തിലെ ക്രൈസ്തവ സമൂഹം ഈ സഭയുമായാണ് ആധ്യാത്മിക നേതൃത്വത്തിന് ബന്ധപ്പെട്ടിരുന്നത്. കിഴക്കിന്റെ സഭയുടെ ഒരു ബാഹ്യ പ്രവിശ്യയായി ഇന്ത്യ ഗണിക്കപ്പെട്ടു. സഭയുടെ ഔദ്യോഗിക ആരാധനാക്രമവും 'നെസ്തോറിയൻവാദം' എന്ന് പാശ്ചാത്യർ വിശേഷിപ്പിച്ചിരുന്ന ദൈവശാസ്ത്ര വീക്ഷണങ്ങളും മാർത്തോമാ നസ്രാണികളും സ്വീകരിച്ചിരുന്നു.
പോർട്ടുഗീസ് ആഗമനവും തുടർ സംഭവവികാസങ്ങളും
മധ്യപൂർവദേശത്തിന്റെയും കോൺസ്റ്റാന്റിനോപ്പിളിന്റെയും ഇസ്ലാമിക അധിനിവേശത്തിനും ഉസ്മാനിയ ഖിലാഫത്തിന്റെ തുടക്കത്തിനും ശേഷം യൂറോപ്യൻ റോമൻ കത്തോലിക്കാ ക്രൈസ്തവ രാജ്യങ്ങൾക്ക് ഇന്ത്യയുമായി വ്യാപാരത്തിന് നിയന്ത്രണങ്ങളും സംഘർഷകാലങ്ങളിൽ നിരോധനങ്ങളും തുടർക്കഥയായി. ഈ പ്രതിസന്ധി മറികടക്കാൻ ഇസ്ലാമിക അധീനപ്രദേശങ്ങൾ ഒഴിവാക്കി ഇന്ത്യയിലേക്ക് ഒരു പുതിയ സമുദ്രപാത കണ്ടെത്താൻ സ്പെയിനും പോർട്ടുഗലും ശ്രമം തുടങ്ങി. 1498ൽ മലബാർ തീരത്ത് എത്തിച്ചേർന്ന പോർട്ടുഗീസ് നാവികനും പര്യവേഷകനുമായ വാസ്കോ ഡ ഗാമയാണ് മധ്യപൂർവദേശം ഒഴിവാക്കിയുള്ള ഇന്ത്യയിലേക്കുള്ള സമുദ്ര പാത കണ്ടെത്തിയത്. തോമാശ്ലീഹായുടെ ഇന്ത്യയിലെ പ്രവർത്തനത്തെക്കുറിച്ചും അവിടെ ഒറ്റപ്പെട്ടു കിടക്കുന്ന ക്രൈസ്തവ സമൂഹത്തെ പറ്റിയും വിവിധ കഥകൾ യൂറോപ്പിൽ പ്രചരിച്ചിരുന്നു. എന്നാൽ ആ യാത്രയിൽ തദ്ദേശീയരായ ക്രിസ്തുമത വിശ്വാസികളെ അദ്ദേഹം കണ്ടെത്തിയിരുന്നില്ല. പതിനാറാം നൂറ്റാണ്ടിന്റെ ആരംഭത്തിൽ ഇന്ത്യയിൽ എത്തിയ പെഡ്റോ അൽവാറീസ് കബ്രാൾ എന്ന പോർട്ടുഗീസ് നാവികനാണ് മലബാർ തീരത്തെ മാർത്തോമാ നസ്രാണികളെ ആദ്യമായി കണ്ടുമുട്ടിയത്.
തുടക്കത്തിൽ വളരെ സൗഹാർദ്ദപരം ആയിരുന്ന പോർട്ടുഗീസുകാരും നസ്രാണികളും തമ്മിലുള്ള ബന്ധം അധികം വൈകാതെ അകൽച്ചയിലേക്കും പിന്നീട് സംഘർഷത്തിലേക്കും വഴിമാറി. പോർട്ടുഗീസുകാരുടെ കച്ചവട-സാമ്രാജ്യത്വ താല്പര്യങ്ങളും നസ്രാണികളുടെ പൗരസ്ത്യ സുറിയാനി സഭാ ബന്ധവും ആയിരുന്നു ഇതിന് കാരണം. യേശുക്രിസ്തുവിൽ ദൈവവും മനുഷ്യനും എന്നീ രണ്ടു വ്യക്തികൾ ഉണ്ട് എന്ന് വിശ്വസിക്കുന്ന നെസ്തോറിയൻ പാഷണ്ഡതയുടെ വാക്താക്കളാണ് നസ്രാണികൾ എന്ന് പോർട്ടുഗീസുകാർ ആരോപിച്ചു. അതേസമയം പോർട്ടുഗീസുകാരുടെ അതീശത്വമനോഭാവവും അടിച്ചമർത്തലും നസ്രാണികളെയും പ്രകോപിപ്പിച്ചു.
നസ്രാണികളുടെ കൊടുങ്ങല്ലൂരിലെ മെത്രാപ്പോലീത്തയായിരുന്നു യാക്കോബ് ആബൂനയുമായി സൗഹാർദത്തിലെത്താൻ പോർട്ടുഗീസുകാർക്ക് സാധിച്ചു. അദ്ദേഹത്തിലൂടെ നസ്രാണികളെ മുഴുവൻ തങ്ങളുടെ രാഷ്ട്രീയവും വ്യാപാരപരവും മതപരവും ആയ അധീനതയ്ക്ക് കീഴിൽ കൊണ്ടുവരാൻ സാധിക്കുമെന്ന് അവർ കണക്കുകൂട്ടി. എന്നാൽ ഇതിനെതിരെ വലിയ വിഭാഗം നസ്രാണികളും നിലപാടെടുത്തു. സമുദ്ര പര്യവേഷണങ്ങളിലൂടെ തങ്ങൾ കണ്ടെത്തിയ ഭൂപ്രദേശങ്ങളിലും ചെന്നെത്തിയ പുതിയ വ്യാപാര കേന്ദ്രങ്ങളിലും ഉള്ള വ്യാപാരപരവും മതപരവുമായ കുത്തക അവകാശം സ്പെയിൻ, പോർട്ടുഗൽ തുടങ്ങിയ യൂറോപ്യൻ ശക്തികൾ അവകാശപ്പെട്ടു. ഇതിൻറെ തുടർച്ചയായി പോർട്ടുഗലിന് ഇന്ത്യ ഉൾപ്പെടെയുള്ള കിഴക്കൻ പ്രദേശങ്ങളിലെ ക്രൈസ്തവസഭാ ഭരണത്തിന്റെ മേൽ അധികാരം നൽകുന്ന പദ്രുവാദോ ഉടമ്പടിയിൽ മാർപാപ്പ ഒപ്പുവച്ചു. ഇതിനുശേഷം മലബാറിലെ നസ്രാണികളുടെ സഭാ ഭരണത്തിന്റെ നിയന്ത്രണം പിടിച്ചെടുക്കാൻ പോർട്ടുഗീസുകാർ തീവ്രമായ പരിശ്രമം ആരംഭിച്ചു. എന്നാൽ മധ്യപൂർവ ദേശത്തുനിന്ന് തുടർന്നും വന്നുകൊണ്ടിരുന്ന പൗരസ്ത്യ സുറിയാനി മെത്രാന്മാർ അവരുടെ പരിശ്രമങ്ങൾക്ക് വിലങ്ങുതടി ആയി. അതുകൊണ്ട് സുറിയാനി മെത്രാന്മാരുടെ വരവ് തടയാനും എല്ലാ നിരോധനങ്ങളും മറികടന്ന് രഹസ്യമായി എത്തുന്നവരെ തടവിലാക്കാനും പീഡനമുറകൾക്ക് വിധേയരാക്കി നാടുകടത്താനും പോർട്ടുഗീസുകാർ തയ്യാറായി. എന്നാൽ ഇതിനെയൊക്കെയും അതിജീവിച്ചും സുറിയാനി മെത്രാന്മാർ മലബാറിൽ എത്തിക്കൊണ്ടിരുന്നു. 1552ൽ കിഴക്കിന്റെ സഭയിൽ നിന്ന് പിളർന്ന കൽദായ കത്തോലിക്കാ സഭയുടെ രൂപീകരണവും ഈ സഭയിൽ നിന്ന് മാർപാപ്പയുടെ അംഗീകാരത്തോടുകൂടി മലബാറിൽ എത്തിച്ചേരുന്ന മെത്രാന്മാർ പോർട്ടുഗീസുകാരുടെ പദ്രുവാദോ അധികാരങ്ങൾക്ക് കടുത്ത പ്രതിബന്ധമായി. പതിനാറാം നൂറ്റാണ്ടിന്റെ അവസാന പകുതിയിൽ മലബാറിൽ എത്തിച്ചേർന്ന യൗസേപ്പ് സുലാഖ, അബ്രാഹം എന്നീ മെത്രാന്മാർ മാർപാപ്പയുടെ പ്രത്യേക അംഗീകാരത്തോടുകൂടി നസ്രാണികളുടെ ആത്മീയ അധികാരികളായി പ്രവർത്തിച്ചു. ഈ സുറിയാനി മെത്രാൻമാരുടെ കാലശേഷം സഭാ ഭരണം ഏതുവിധേനയും പിടിച്ചെടുക്കാനും കൽദായ സഭയുമായുള്ള നസ്രാണികളുടെ ബന്ധം അവസാനിപ്പിച്ച് സുറിയാനി മെത്രാൻമാരുടെ വരവ് എന്നന്നേക്കുമായി തടയാനും പോർട്ടുഗീസുകാർ കാത്തിരുന്നു.
ഉള്ളടക്കം
പോർട്ടുഗീസ് ക്രൈസ്തവ സന്യാസിയും എഴുത്തുകാരനുമായ അന്റോണിയോ ഡി ഗുവെയ എഴുതിയ ഒരു കൃതിയാണ് അലെക്സിസ് മെനെസിസിന്റെ ജൊർണാദ. മൂലഭാഷയിൽ ഇതിന്റെ മുഴുവൻ ശീർഷകത്തിന്റെ മലയാള പരിഭാഷ 'ഗോവാ ആർച്ചുബിഷപ്പും പൗരസ്ത്യ ഇന്ത്യയുടെ സഭാമേലധ്യക്ഷനും അഗസ്റ്റീനിയൻ സന്യാസസമൂഹാംഗവുമായ അലെക്സിസ് മെനെസിസിന്റെ യാത്ര' എന്നാണ്. 1595–1612 വർഷങ്ങളിൽ ഗോവയിൽ ആർച്ചുബിഷപ്പായിരുന്ന അലെക്സിസ് മെനെസിസ് മലബാറിലെ മാർത്തോമാ നസ്രാണികളെ റോമൻ കത്തോലിക്കാ സഭയുടെ ഭാഗമാക്കി പദ്രുവാദോ സംവിധാനത്തിന്റെ കീഴിലാക്കാൻ നടത്തിയ നീക്കങ്ങളും അതിനായി 1599ൽ മലബാറിലൂടെ നടത്തിയ യാത്രയുമാണ് ഈ കൃതിയിലെ പ്രതിപാദ്യ വിഷയം. മെനസിസിന്റെ ഇന്ത്യയിലെ പ്രവർത്തനങ്ങളെ മഹത്വവൽക്കരിച്ച് യൂറോപ്പ്യൻ പ്രദേശങ്ങളിൽ പ്രചരിപ്പിക്കാനും അവിടങ്ങളിലെ ജനങ്ങളുടെ ഇടയിൽ മതിപ്പ് സൃഷ്ടിക്കുന്നതിനും വേണ്ടിയാണ് ഈ പുസ്തകം എഴുതപ്പെട്ടത്. പൗരസ്ത്യ ദേശങ്ങളിൽ, പ്രത്യേകിച്ച് ഇന്ത്യയിൽ, ക്രൈസ്തവ വിശ്വാസത്തിൻറെ വളർച്ചയ്ക്ക് പോർട്ടുഗീസുകാരും അതോടൊപ്പം, എഴുത്തുകാരനും കേന്ദ്ര വ്യക്തിത്വവും അംഗങ്ങളായ, അഗസ്തീനിയൻ സന്യാസസമൂഹവും നൽകുന്ന സംഭാവനകൾ വർണ്ണിക്കുക എന്നതുമാണ് ഇതിന്റെ പ്രധാന ലക്ഷ്യം. ഇതോടൊപ്പം മലബാറിലെ അന്നത്തെ സമൂഹിക രാഷ്ട്രീയ സ്ഥിതി, നസ്രാണികളുടെ സാമൂഹിക പശ്ചാത്തലം എന്നിവയേക്കുറിച്ച് അമൂല്യമായ വിവരങ്ങളും ഈ കൃതി നൽകുന്നു. മലബാറിലെ അന്നത്തെ വിവിധ പള്ളികൾ, നസ്രാണി ആവാസകേന്ദ്രങ്ങൾ, പട്ടണങ്ങൾ എന്നിവയും ഇതിൽ പരാമർശിക്കപ്പെടുന്നുണ്ട്.
മൂന്ന് പുസ്തകങ്ങളിലായാണ് ജൊർണാദ എഴുതപ്പെട്ടിരിക്കുന്നത്. ആദ്യത്തേതിൽ ഇന്ത്യയിലെ നസ്രാണി സമൂഹത്തിന്റെ ഉത്ഭവത്തേക്കുറിച്ചും ചരിപ്രത്തേക്കുറിച്ചും വിവരിക്കുന്നു. ഈ വിഭാഗം നെസ്തോറിയൻ പാഷണ്ഡതയിൽ വീണുപോയവരാണെന്ന് സമർഥിക്കുന്ന ഈ പുസ്തകം അതെങ്ങനെ സംഭവിച്ചു എന്നും വിവരിക്കുന്നു. 1595ൽ മെനെസിസ് ഗോവയുടെ ആർച്ചുബിഷപ്പായി ചുമതലയേറ്റത് വിവരിക്കുന്ന ഈ പുസ്തകം, അതിനുശേഷം അദ്ദേഹം മലബാറിലെ പള്ളികളിലേക്ക് നടത്തുന്ന ആദ്യത്തെ യാത്രയും അതിൽ അദ്ദേഹം നേരിടുന്ന പ്രതിസന്ധികളും നസ്രാണികളിൽ നിന്ന് നേരിട്ട എതിർപ്പുകളും വിശദീകരിക്കുന്നു. ഇതിനുശേഷം ഉദയംപേരൂർ സൂനഹദോസ് വിളിച്ചുചേർക്കുന്നതും അതിൽ അംഗങ്ങളുടെ പിന്തുണ ഉറപ്പാക്കാൻ മെനെസിസ് ബുദ്ധിപൂർവ്വം ചെയ്യുന്ന നടപടികളും അവസാനം സൂനഹദോസിൽ മെനെസിസ് വിജയത്തിന്റെ വെള്ളിക്കൊടി പാറിയ്ക്കുന്നതും പുസ്തകം വിശദമായി വർണ്ണിക്കുന്നു.
ഉദയംപേരൂർ സൂനഹദോസിന് ശേഷം മെനെസിസ് നസ്രാണികളുടെ പള്ളികളിലേക്ക് നടത്തുന്ന സന്ദർശനങ്ങളാണ് രണ്ടാമത്തെ പുസ്തകത്തിൽ പരാമർശിച്ചിരിക്കുന്നത്. സൂനഹദോസിന്റെ തീരുമാനങ്ങൾ നടപ്പിൽ വരുത്തുക എന്നതാണ് ഈ സന്ദർശനത്തിന്റെ ലക്ഷ്യം. എല്ലാ പ്രതിസന്ധികളെയും തരണം ചെയ്ത് വിജയശ്രീലാളിതനായ മെനെസിസ് നസ്രാണികളെ മഴുവൻ തന്റെ അധികാരത്തിന് കീഴിൽ കൊണ്ടുവരുന്നത് രണ്ടാം പുസ്തകത്തിൽ വർണ്ണിക്കുന്നു. കാടും മലയും കടന്ന് ഉൾനാടൻ പ്രദേശങ്ങളിലേക്കും മെനെസിസ് യാത്രചെയ്യുന്നു. ഇതിനിടെ പലയിടങ്ങളിലും നസ്രാണികളുടെ ഭാഗത്ത് നിന്നും ഉണ്ടാകുന്ന ചെറുത്തുനിൽപ്പുകളെ ഒറ്റപ്പെട്ട സംഭവങ്ങളായി ഗ്രന്ഥകാരൻ ചിത്രീകരിക്കുന്നു. മെനെസിസ് തന്റെ വ്യക്തിപ്രഭാവം കൊണ്ട് ഇത്തരം ചെറുത്തുനിൽപ്പുകളുടെ മുനയൊടിക്കുന്നതും നസ്രാണികളെ തന്റെ സ്വാധീന വലയത്തിൽ ആക്കുന്നതും ഗ്രന്ഥകാരൻ ഇതോടൊപ്പം വിവരിക്കുന്നു. മെനെസിസിന്റെ എതിരാളികൾ ഒറ്റപ്പെടുന്നതും അവർ ദൈവകോപം ഏറ്റ് ശിക്ഷിക്കപ്പെടുന്നതും മെനെസിസിന്റെ സ്വാധീനത്താൽ നേർവഴിക്ക് തിരിയുന്നതും എല്ലാം ഗ്രന്ഥകാരൻ അതിശയോക്തി കലർത്തി അവതരിപ്പിക്കുന്നു.
മൂന്നാമത്തെ പുസ്തകം മലബാറിൽ നിന്നുള്ള മെനെസിസിന്റെ മടക്കയാത്രയോടെയാണ് തുടങ്ങുന്നത്. മെനെസിസിനെ ഇതിൽനിന്നും പിന്തിരിപ്പിക്കാൻ നസ്രാണികൾ ശ്രമിക്കുന്നതും മെനെസിസ് ഇതിനോട് നടത്തുന്ന ഹാർദ്ദവമായ പ്രതികരണവും ഗ്രന്ഥകാരൻ വൈകാരികമായി അവതരിപ്പിക്കുന്നു. മെനെസിസ് മലബാറിൽ തങ്ങളുടെ മെത്രാൻ ആകണമെന്ന നസ്രാണികളുടെ ആവശ്യത്തിന് മാർപ്പാപ്പയും പോർട്ടുഗീസ് രാജാവും അങ്ങനെ തീരിമാനിച്ചാൽ താൻ സ്വീകരിക്കാമെന്ന് മെനെസിസ് മറുപടി പറയുന്നു. ഇതിനുവേണ്ടി താൻ തന്നെ ഒരു ശുപാർശ അധികാരികൾക്ക് അയയ്ക്കുമെന്നും ഉറപ്പുപറഞ്ഞശേഷം മെനെസിസ് മലബാറിൽ നിന്ന് ഗോവയിലേക്ക് മടങ്ങുന്നു. യാത്രയ്ക്കിടയിൽ കോഴിക്കോട്, മംഗലാപുരം, ബസ്രൂർ, ഹൊണവാർ എന്നിവിടങ്ങളിൽ നടത്തുന്ന പ്രവർത്തനങ്ങളും മൂന്നാമത്തെ പുസ്തകത്തിൽ പരാമർശിക്കുന്നുണ്ട്. ആദ്യ രണ്ട് പുസ്തകങ്ങളിൽ നിന്നും വ്യത്യസ്തമായി അവസാനത്തെ പുസ്തകത്തിൽ പോർട്ടുഗീസുകാരുടെ ഏഷ്യയിലെ വ്യാപകമായ പ്രവർത്തനങ്ങൾക്കൂടി പ്രതിപാദിക്കുന്നു. അറബിക്കടലിലെ സൊക്കോത്ര ദ്വീപിനെക്കുറിച്ചും അവിടത്തെ ബെദൊയിനുകളേക്കുറിച്ചും അവരുടെ ആചാരാനുഷ്ഠാനങ്ങളെക്കുറിച്ചും ഇതിൽ പരാമർശിക്കുന്നുണ്ട്. പേർഷ്യയിലെ ഷാ അബ്ബാസ് ഒന്നാമന്റെ അടുക്കലേക്ക് മെനെസിസ് അഗസ്റ്റീനിയൻ സന്യാസികളെ അയയ്ക്കുന്നതും ഈ പുസ്തകം വിവരിക്കുന്നു. എത്യോപ്യയിലെ മിഷണറി പ്രവർത്തനങ്ങളെക്കുറിച്ചും ഇതിൽ പരാമർശമുണ്ട്. ഇന്ത്യയിലെ മാർത്തോമാ നസ്രാണികളെ അധീനതയിൽ എത്തിച്ച മെനെസിസ് അവരുടെ പുരാതന മെത്രാസനത്തിന്റെ ഉത്തരവാദിത്വങ്ങൾ ഏറ്റെടുത്ത് നിറവേറ്റുന്നത് ഗ്രന്ഥകാരൻ ഇവിടെ സൂചിപ്പിക്കുന്നു.
തിരുനെൽവേലി മെഡിക്കൽ കോളേജ്
ദക്ഷിണേന്ത്യയിലെ തമിഴ്‌നാട്ടിലെ തിരുനെൽവേലി നഗരത്തിൽ സ്ഥിതി ചെയ്യുന്ന ഒരു പൊതു മെഡിക്കൽ സ്ഥാപനമാണ് തിരുനെൽവേലി മെഡിക്കൽ കോളേജ് (TVMC എന്നും അറിയപ്പെടുന്നു).
തമിഴ്‌നാട് ഡോ. എംജിആർ മെഡിക്കൽ യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്ന ഈ കോളേജ് മെഡിക്കൽ കൗൺസിൽ ഓഫ് ഇന്ത്യയുടെയും ലോകാരോഗ്യ സംഘടനയുടെയും അംഗീകാരമുള്ളതാണ്.
ചരിത്രം
മദ്രാസ് സർവ്വകലാശാലയുടെ ഉടമ്പടിയോടെ 1965-ൽ തമിഴ്‌നാട് സർക്കാർ തിരുനെൽവേലി മെഡിക്കൽ കോളേജ് സ്ഥാപിച്ചു. 1965-66 അധ്യയന വർഷത്തിൽ ആകെ 75 വിദ്യാർത്ഥികൾ എംബിബിഎസ് കോഴ്‌സിലേക്ക് പ്രവേശനം നേടി, അവർ സെന്റ് സേവ്യേഴ്‌സ് കോളേജ് ഫോർ മെന്, സാറാ ടക്കർ കോളേജ് ഫോർ വിമൻ എന്നിവിടങ്ങളിൽ ഒന്നാം വർഷ പഠനം നടത്തി. 1966 ജൂലൈയിൽ, അക്കാലത്ത് പുതുതായി നിർമ്മിച്ച അനാട്ടമി ബ്ലോക്കിൽ രണ്ടാം വർഷ എംബിബിഎസ് വിദ്യാർത്ഥികളുടെ ആദ്യ ബാച്ച് ക്ലാസുകളിൽ പങ്കെടുക്കാൻ തുടങ്ങി. തുടർന്നുള്ള വർഷങ്ങളിൽ ഫാർമക്കോളജി, പാത്തോളജി, മൈക്രോബയോളജി, സോഷ്യൽ & പ്രിവന്റീവ് മെഡിസിൻ തുടങ്ങിയ മറ്റ് വകുപ്പുകൾ പ്രവർത്തിക്കാൻ തുടങ്ങി, ജില്ലാ ഹെഡ്ക്വാർട്ടേഴ്സ് ആശുപത്രി തിരുനെൽവേലി മെഡിക്കൽ കോളേജ് ആശുപത്രിയായി മാറ്റി.
1988-ൽ ചെന്നൈയിലെ ഗിണ്ടിയിലെ തമിഴ്‌നാട് ഡോ. എം.ജി.ആർ മെഡിക്കൽ യൂണിവേഴ്‌സിറ്റി രൂപീകരിക്കുന്നതുവരെ കോളേജ് മധുര കാമരാജ് യൂണിവേഴ്‌സിറ്റിയുമായി അഫിലിയേറ്റ് ചെയ്‌തു.
എംബ്ലം
കോളേജിന്റെ ഔദ്യോഗിക ചിഹ്നത്തിൽ കാഡൂഷ്യസ്, നെല്ല് (തിരു'നെൽവേലി (നെല്ല്) എന്നിവയെ സൂചിപ്പിക്കാൻ ഉൾപ്പെടുത്തിയിട്ടുണ്ട്) കൂടാതെ 'കടമ, അന്തസ്സ്, അച്ചടക്കം' എന്നീ വാക്കുകളും ഉണ്ട്.
മെഡിക്കൽ കോളേജ്
286 ഏക്കർ വിസ്തൃതിയുള്ള ഈ കോളേജിൽ ലക്ചർ ഹാളുകൾ, ലൈബ്രറികൾ, റീഡിംഗ് റൂമുകൾ, ഓഡിറ്റോറിയകൾ, പുരുഷന്മാർക്കായി 3 പ്രത്യേക യുജി ഹോസ്റ്റലുകൾ (ദി ഹൗസ് ഓഫ് പ്രിൻസസ്, ദി ഹൗസ് ഓഫ് ലോർഡ്സ്, വള്ളുവം) എന്നിവയും സ്ത്രീകൾക്കായി 3 ഹോസ്റ്റലുകൾ (ദ ഹൗസ് ഓഫ് ഏഞ്ചൽസ്, ദി പാലസ് ഓഫ് പ്രിൻസസ്, ജൂനിയർ ഏഞ്ചൽസ്) എന്നിവയുണ്ട്. ഹോസ്പിറ്റൽ കാമ്പസിനുള്ളിൽ ഇന്റേണുകൾക്കും (CRMI) ബിരുദാനന്തര ബിരുദധാരികൾക്കും പ്രത്യേക ഹോസ്റ്റലുകളുമുണ്ട്. ഗവേഷണ പരിപാടിയുടെ നടത്തിപ്പിനായി, പൊതുവായ ലബോറട്ടറി മൃഗങ്ങളുടെ വിശാലമായ ശ്രേണികളുള്ള ഒരു സെൻട്രൽ അനിമൽ ഹൗസ് ഉണ്ട്. പ്രധാന കോളേജ് കാമ്പസിന് പടിഞ്ഞാറ് 500 മീറ്റർ അകലെയാണ് ആശുപത്രി, കാമ്പസിൽ നിന്ന് 500 മീറ്റർ തെക്കുകിഴക്കായി പുരുഷ ഹോസ്റ്റൽ സ്ഥിതിചെയ്യുന്നു. തമിഴ്‌നാട് സംസ്ഥാനത്തുടനീളം വാഗ്ദാനം ചെയ്യുന്ന യുജി കോഴ്‌സിന്റെ (എംബിബിഎസ്) കാര്യത്തിൽ മികച്ച 5 സ്ഥാനങ്ങളിൽ ഈ കോളേജ് ഉൾപ്പെടുന്നു.
സ്ഥാനം
ഇന്ത്യയിലെ തമിഴ്‌നാട്ടിലെ തിരുനെൽവേലി നഗരത്തിലെ പാളയംകോട്ടയിലെ ഹൈ ഗ്രൗണ്ടിലാണ് തിരുനെൽവേലി മെഡിക്കൽ കോളേജും അതിന്റെ പ്രാഥമിക അധ്യാപന ആശുപത്രിയും സ്ഥിതി ചെയ്യുന്നത്.
കോളേജും ആശുപത്രിയും ഹോസ്റ്റലുകളുമെല്ലാം 1 കി.മീ.ചുറ്റളവിൽ സ്ഥിതി ചെയ്യുന്നു. റെയിൽവേ സ്റ്റേഷനിൽ നിന്നും 7 കിമീബസ് സ്റ്റാൻഡിൽ നിന്ന് 5 കി.മീ എന്നിങ്ങനെയാണ് ദൂരം.
ഭരണം
വലത്ത്‌|ലഘുചിത്രം|300x300ബിന്ദു| അഡ്മിനിസ്ട്രേറ്റീവ് ബ്ലോക്ക് കോളേജ് തമിഴ്നാട് ഡോ. എംജിആർ മെഡിക്കൽ യൂണിവേഴ്സിറ്റിയുമായി അഫിലിയേറ്റ് ചെയ്തിരിക്കുന്നു. തമിഴ്‌നാട് സർക്കാരാണ് കോളേജിന്റെയും ആശുപത്രിയുടെയും ഫണ്ടും മാനേജ്‌മെന്റും നിർവ്വഹിക്കുന്നത്. കാമ്പസിൽ സൂപ്പർ സ്പെഷ്യാലിറ്റി ഹോസ്പിറ്റൽ സ്ഥാപിക്കുന്നതിനായി കേന്ദ്ര സർക്കാരിന്റെ ആരോഗ്യ കുടുംബക്ഷേമ മന്ത്രാലയത്തിൽ നിന്ന് കോളേജിന് PMSSY ഫണ്ടും ലഭിച്ചിട്ടുണ്ട്. 2019 മുതൽ, തിരുനെൽവേലിയിലെ മഹാരാജ നഗർ, അതിത്തനാർ നഗർ, സെന്റ് തോമസ് റോഡിൽ സ്ഥിതി ചെയ്യുന്ന 8 നിലകളുള്ള ഒരു സൂപ്പർ സ്പെഷ്യാലിറ്റി ബ്ലോക്ക് ഇതിന് ഉണ്ട്.
ബിരുദാനന്തര മെഡിക്കൽ കോഴ്സുകൾ
സൂപ്പർ സ്പെഷ്യാലിറ്റി മെഡിക്കൽ കോഴ്സുകൾ :
സൂപ്പർ സ്പെഷ്യാലിറ്റി സർജിക്കൽ കോഴ്സുകൾ :